
ΕΦΗΜΕΡΙΣ ΤΗΣ ΚΥΒΕΡΝΗΣΕΩΣ 

ΤΗΣ ΕΛΛΗΝΙΚΗΣ ΔΗΜΟΚΡΑΤΙΑΣ 

ΤΕΥΧΟΣ ΔΕΥΤΕΡΟ Αρ. Φύλλου 448 

3 Απριλίου 2007 


ΑΠΟΦΑΣΕΙ Σ 

Αριθμ. Δ6/Φ1/οικ.5707 

Κανονισμός Αδειών Παραγωγής ηλεκτρικής ενέργειας 
με χρήση Ανανεώσιμων Πηγών Ενέργειας και μέσω 
Συμπαραγωγής Ηλεκτρισμού και Θερμότητας Υψη¬ 
λής Απόδοσης 

Ο ΥΠΟΥΡΓΟΣ ΑΝΑΠΤΥΞΗΣ 

Έχοντας υπόψη: 

α. Το π.δ. 63/2005 «Κωδικοποίηση της νομοθεσίας 
για την Κυβέρνηση και τα Κυβερνητικά Όργανα» (ΦΕΚ 
Α' 98), σε συνδυασμό με το π.δ. 381/1989 «Οργανισμός 
του Υπουργείου Βιομηχανίας, Ενέργειας και Τεχνολο¬ 
γίας» (ΦΕΚ Α' 168) και το π.δ. 27/1996 «Συγχώνευση των 
Υπουργείων Τουρισμού, Βιομηχανίας, Ενέργειας και 
Τεχνολογίας και Εμπορίου στο Υπουργείο Ανάπτυξης» 
(ΦΕΚ Α’ 19) 

β) Το ν. 3468/2006 «Παραγωγή ηλεκτρικής ενέργειας 
από Ανανεώσιμες Πηγές Ενέργειας και Συμπαραγωγή 
Ηλεκτρισμού και Θερμότητας Υψηλής Απόδοσης και 
λοιπές διατάξεις» (ΦΕΚ Α' 129) και ιδίως το άρθρο 5. 

γ) Το ν. 2773/1999 «Απελευθέρωση της αγοράς ηλε¬ 
κτρικής ενέργειας - Ρύθμιση θεμάτων ενεργειακής πο¬ 
λιτικής και άλλες διατάξεις» (ΦΕΚ Α' 286). 

δ) Την υπ’αριθμ. 104247/ΕΥΠΕ/ΥΠΕΧΩΔΕ/25.5.2006 (ΦΕΚ 
Β' 663) απόφαση των Υπουργών Εσωτερικών Δημόσι¬ 
ας Διοίκησης και Αποκέντρωσης και Περιβάλλοντος 
Χωροταξίας και Δημοσίων Έργων και ιδίως το άρθρο 
12 αυτής. 

ε) Την υπ’αριθμ. 8/2007 γνωμοδότηση της Ρυθμιστικής 
Αρχής Ενέργειας. 

στ) Το γεγονός ότι από τις διατάξεις της παρούσας 
δεν προκαλείται δαπάνη εις βάρος του κρατικού προ¬ 
ϋπολογισμού, αποφασίζουμε: 

ΚΕΦΑΛΑΙΟ Α' 

ΓΕΝΙΚΕΣ ΔΙΑΤΑΞΕΙΣ 

Άρθρο 1 

Πεδίο Εφαρμογής 

1. Η παρούσα αποτελεί τον Κανονισμό Αδειών Παρα¬ 
γωγής και εφαρμόζεται για τη χορήγηση, τροποποίηση, 
μεταβίβαση αδειών παραγωγής ηλεκτρικής ενέργειας, 
καθώς και την έκδοση αποφάσεων εξαίρεσης από την 


υποχρέωση λήψης άδειας παραγωγής με χρήση Ανα¬ 
νεώσιμων Πηγών Ενέργειας (Α.Π.Ε.) και μέσω Συμπαρα¬ 
γωγής Ηλεκτρισμού και Θερμότητας Υψηλής Απόδοσης 
(Σ.Η.Θ.Υ.Α.) και Υβριδικούς Σταθμούς Α.Π.Ε. κατά τα προ- 
βλεπόμενα στο άρθρο 5 παρ. 3 και το άρθρο 6 παρ. 6 
του ν. 3468/2006. 

2. Οι ρυθμίσεις της παρούσας εφαρμόζονται αναλο¬ 
γικά και για υδροηλεκτρικούς σταθμούς που διαθέτουν 
συνολική εγκατεστημένη ισχύ μεγαλύτερη του ορίου 
του άρθρου 27 παρ. 4 του ν. 3468/2006, όπως ισχύει. 

Άρθρο 2 
Ορισμοί 

1. Για το σκοπό της παρούσας απόφασης ισχύουν 
οι ορισμοί που περιλαμβάνονται στο άρθρο 2 του 
ν. 3468/2006. 

2. Ειδικότερα, για την εφαρμογή της παρούσας, οι 
όροι που χρησιμοποιούνται στις διατάξεις του έχουν 
την ακόλουθη έννοια: 

α) «Νόμος», ο ν. 3468/2006. 

β) «Ρ.Α.Ε.», η Ρυθμιστική Αρχή Ενέργειας. 

γ) «Άδεια», η άδεια παραγωγής ηλεκτρικής ενέργειας 
από Α.Π.Ε. ή Σ.Η.Θ.Υ.Α. ή Υβριδικούς Σταθμούς Α.Π.Ε.. 

δ) «Οδηγός Αξιολόγησης», η απόφαση της Ρ.Α.Ε. με 
την οποία καθορίζονται οι λεπτομέρειες εφαρμογής 
της παρούσας σχετικά με τη μέθοδο και τη διαδικασία 
αξιολόγησης των υποβαλλόμενων αιτήσεων για χορή¬ 
γηση Αδειας με σκοπό την διασφάλιση της διαφάνειας 
και της ίσης και αντικειμενικής αντιμετώπισης όλων 
των έργων. 

ε) «Αίτηση εξαίρεσης», η αίτηση για εξαίρε¬ 
ση από την υποχρέωση λήψης Άδειας παραγωγής, 
στ) «Απόφαση εξαίρεσης», η απόφαση της Ρ.Α.Ε. με την 
οποία διαπιστώνονται οι περιπτώσεις εξαίρεσης από 
την υποχρέωση λήψης Άδειας. 

ζ) «Κύκλος υποβολής αιτήσεων», ο περιοδικός χρό¬ 
νος υποβολής και αξιολόγησης αιτήσεων για χορήγηση 
Άδειας. 

η) «Ανταποδοτικό τέλος», το τέλος που καταβάλλε¬ 
ται υπέρ της Ρ.Α.Ε. κατά τη χορήγηση, τροποποίηση ή 
μεταβίβαση Άδειας, καθώς και την έκδοση απόφασης 
εξαίρεσης, για την άσκηση δραστηριότητας στον τομέα 
της ενέργειας. 

θ) «Βεβαίωση για τη μεταβολή των στοιχείων της Άδει¬ 
ας», η απόφαση της Ρ.Α.Ε. με την οποία διαπιστώνεται 

η μεταβολή στοιχείων της Άδειας για την οποία δεν 
απαιτείται η τήρηση της διαδικασίας τροποποίησης που 
προβλέπεται στα άρθρα 16 έως 18 της παρούσας. 

ι) «Περιοχές με κορεσμένο δίκτυο», οι περιοχές στις 
οποίες διαπιστώνεται με απόφαση της Ρ.Α.Ε. περιορι¬ 
σμένη δυνατότητα απορρόφησης ισχύος. 

ΚΕΦΑΛΑΙΟ Β' 

ΔΙΑΔΙΚΑΣΙΑ ΥΠΟΒΟΛΗΣ ΑΙΤΗΣΗΣ 
ΓΙΑ ΧΟΡΗΓΗΣΗ ΑΔΕΙΑΣ 

Αρθρο 3 

Υποβολή Αίτησης για Χορήγηση Αδειας 

1. Δικαίωμα υποβολής αίτησης για χορήγηση Αδει¬ 
ας, έχουν φυσικά ή νομικά πρόσωπα ή κοινοπραξίες ή 
ενώσεις προσώπων που εδρεύουν σε κράτος μέλος της 
Ευρωπαϊκής'Ενωσης. Αν η αίτηση υποβάλλεται από υπό 
σύσταση εταιρεία ή κοινοπραξία ή ένωση προσώπων, 
οι αιτούντες πρέπει να αποκτήσουν νομική προσωπι¬ 
κότητα πριν την έκδοση της γνώμης της Ρ.Α.Ε. για τη 
χορήγηση της Αδειας. Στο συνιστώμενο νομικό πρόσω¬ 
πο η εταιρική ή η μετοχική συμμετοχή των μελών του 
συμπίπτει με τη συμμετοχή των αυτών προσώπων στην 
υπό ίδρυση εταιρεία, κοινοπραξία ή ένωση προσώπων, 
η οποία υπέβαλε την αίτηση. 

2. Αιτήσεις για χορήγηση Αδειας υποβάλλονται στη 
Ρ.Α.Ε. κάθε δύο μήνες από την πρώτη έως και τη δέκατη 
ημέρα του πρώτου μήνα κάθε διμήνου (κύκλος υποβολής 
αιτήσεων). Ο πρώτος κύκλος υποβολής αιτήσεων αρχίζει 
από το δεύτερο μήνα κάθε ημερολογιακού έτους. Με την 
επιφύλαξη των διατάξεων του άρθρου 4 της παρούσας, 
αιτήσεις για τροποποίηση της Αδειας λόγω μεταβολής 
των ορίων του χώρου εγκατάστασης του σταθμού, οι 
οποίες δεν εμπίπτουν στο πεδίο εφαρμογής του άρ¬ 
θρου 19 παρ. 1 περ. δ’ υποβάλλονται εντός του κύκλου 
υποβολής αιτήσεων. 

3. Οι αιτήσεις υποβάλλονται, σύμφωνα με τον τύπο 
που καθορίζεται στο Παράρτημα 1 της παρούσας και συ¬ 
νοδεύονται από τα έγγραφα και τα στοιχεία που ορίζο¬ 
νται στο Παράρτημα αυτό, καθώς και από την απόδειξη 
καταβολής του προβλεπόμενου ανταποδοτικού τέλους. 
Μετά την παρέλευση της προθεσμίας που προβλέπεται 
στην παρ. 2, νέα στοιχεία που αφορούν τις αιτήσεις που 
έχουν ήδη υποβληθεί, δεν γίνονται δεκτά. 

4. Με την αίτηση υποβάλλεται στη Ρ.Α.Ε. φάκελος 
Προμελέτης Περιβαλλοντικών Επιπτώσεων (Π.Π.Ε) σε 
δύο αντίγραφα. Αν ο αϊτών προσκομίζει γνωμοδοτή¬ 
σεις που προβλέπονται στο πλαίσιο της διαδικασίας 
περιβαλλοντικής αδειοδότησης, κατά τα προβλεπόμενα 
στο άρθρο 3 παρ. 8 του νόμου, οι γνωμοδοτήσεις αυτές 
περιλαμβάνονται στο φάκελο της Προμελέτης Περιβαλ¬ 
λοντικών Επιπτώσεων (Π.Π.Ε.) και υποβάλλονται σε ένα 
επιπλέον αντίγραφο στη Ρ.Α.Ε. 

5. Αντίγραφο της αίτησης και των συνοδευτικών της 
εγγράφων υποβάλλεται από τον αιτούντα στον Υπουργό 
Ανάπτυξης. 

Αρθρο 4 

Διαδικασία υποβολής αιτήσεων σε περιοχές 
με κορεσμένο δίκτυο 

1. Με απόφαση της Ρ.Α.Ε. που δημοσιεύεται στην ιστο¬ 
σελίδα της, καθορίζονται τα ειδικότερα θέματα που 
αφορούν στη μεθοδολογία για τον προσδιορισμό του 
περιθωρίου απορρόφησης ισχύος, τη μεθοδολογία επι- 


μερισμού της ισχύος που προβλέπεται στο άρθρο 23 
της παρούσας, καθώς και τον καθορισμό των περιοχών 
με κορεσμένο δίκτυο. 

2. Επιφυλασσομένων σε κάθε περίπτωση των διατά¬ 
ξεων του άρθρου 23 της παρούσας με απόφαση της 
Ρ.Α.Ε. που εκδίδεται το αργότερο κάθε τρία (3) έτη, 
κατά τα προβλεπόμενα στο άρθρο 3 παρ. 5 περ. α’ εδάφ. 
τέταρτο του νόμου, μετά από εισήγηση του οικείου Δι¬ 
αχειριστή, διαπιστώνεται η δυνατότητα απορρόφησης 
ισχύος από το Σύστημα ή το Δίκτυο και καθορίζεται το 
περιθώριο απορρόφησης ισχύος των Α.Π.Ε. ανά περιοχή. 
Η ανωτέρω εισήγηση μπορεί να υποβάλλεται μετά από 
πρόσκληση της Ρ.Α.Ε. Η απόφαση δημοσιοποιείται στην 
ιστοσελίδα της Ρ.Α.Ε. και δημοσιεύεται, με επιμέλειά της, 
σε δύο (2) ημερήσιες εφημερίδες ευρείας κυκλοφορίας 
που εκδίδονται στην Αθήνα. 

3. Μετά την απόφαση που εκδίδεται κατά τα προ¬ 
βλεπόμενα στην παρ. 2 και με την επιφύλαξη των δι¬ 
ατάξεων του άρθρου 23 της παρούσας, ο Υπουργός 
Ανάπτυξης δημοσιοποιεί πρόσκληση ενδιαφέροντος για 
τη χορήγηση Αδειών. Στην πρόσκληση καθορίζονται οι 
αναγκαίες λεπτομέρειες για την διαδικασία υποβολής 
αιτήσεων στις περιοχές με κορεσμένο δίκτυο, καθώς 
και η προθεσμία για την υποβολή τους. Περίληψη της 
απόφασης αυτής δημοσιεύεται σε δύο (2) ημερήσιες 
εφημερίδες ευρείας κυκλοφορίας που εκδίδονται στην 
Αθήνα και δημοσιοποιείται στην ιστοσελίδα του Υπουρ¬ 
γείου Ανάπτυξης και της Ρ.Α.Ε.. 

4. Αν οι αιτήσεις που υποβάλλονται για την υλοποίηση 
έργων σε περιοχή με κορεσμένο δίκτυο, υπερβαίνουν 
ως προς την ισχύ το περιθώριο ισχύος που καθορίζεται 
με την απόφαση που εκδίδεται κατά την παρ. 2, διενερ- 
γείται συγκριτική αξιολόγηση, κατά τα προβλεπόμενα 
στο άρθρο 10 παρ. 1 της παρούσας και τον Οδηγό Αξι¬ 
ολόγησης που εκδίδεται σύμφωνα με το άρθρο 5 παρ. 
4 του νόμου. 

5. Οι ρυθμίσεις των προηγούμενων παραγράφων δεν 
εφαρμόζονται αν οι αιτήσεις για χορήγηση Άδειας αφο¬ 
ρούν έργα που βρίσκονται σε περιοχή με κορεσμένο 
δίκτυο, αλλά η σύνδεση των σταθμών προτείνεται να 
πραγματοποιηθεί σε περιοχή με μη κορεσμένο δίκτυο 
εφόσον τούτο δεν αντίκειται στο οικείο Ειδικό Πλαίσιο 
Χωροταξικού Σχεδιασμού και είναι συμβατό με τις προ¬ 
γραμματισμένες ενισχύσεις του δικτύου με την προϋ¬ 
πόθεση παράλληλης εξέτασης των ΠΠΕΑ των έργων 
σύνδεσης. 

Αρθρο 5 

Πληρότητα αιτήσεων 

1. Η Ρ.Α.Ε. γνωμοδοτεί αρνητικά στον Υπουργό Ανά¬ 
πτυξης για αιτήσεις που δεν συνοδεύονται από όλα τα 
έγγραφα και στοιχεία που προβλέπονται στο Παράρτη¬ 
μα 1, της παρούσας και η έλλειψη των οποίων καθιστά 
αδύνατη την έναρξη της αξιολόγησης της αίτησης με 
βάση τα κριτήρια που καθορίζονται στο άρθρο 3 παρ. 1 
του νόμου και εξειδικεύονται στο άρθρο 9 της παρούσας 
και τον Οδηγό Αξιολόγησης που εκδίδεται σύμφωνα με 
το άρθρο 5 παρ. 4 του νόμου. 

2. Η αίτηση για χορήγηση Αδειας δεν εξετάζεται αν 
δεν συνοδεύεται από την απόδειξη καταβολής του προ¬ 
βλεπόμενου στο άρθρο 3 παρ. 3 της παρούσας αντα¬ 
ποδοτικού τέλους. 

3. Η Ρ.Α.Ε. μπορεί να ζητήσει από τον αιτούντα την 
υποβολή εντός τακτής προθεσμίας διευκρινίσεων ή 
στοιχείων συμπληρωματικών των ήδη υποβληθέντων 
που κατά την κρίση της απαιτούνται για την ολοκλή¬ 
ρωση της αξιολόγησης της αίτησης. Αν η προθεσμία 
παρέλθει άπρακτη, η αίτηση θεωρείται μη πλήρης και 
η Ρ.Α.Ε. γνωμοδοτεί αρνητικά προς τον Υπουργό Ανά¬ 
πτυξης. 

Αρθρο 6 

Δημοσίευση Αιτήσεων 

1. Εντός πέντε (5) εργασίμων ημερών από την κα¬ 
τάθεση της αίτησης για χορήγηση Αδειας, ο αϊτών 
δημοσιεύει σε δύο (2) ημερήσιες εφημερίδες ευρείας 
κυκλοφορίας που εκδίδονται στην Αθήνα, σύντομη πε¬ 
ρίληψη του περιεχομένου της αίτησής του με αναφορά 
στη δυνατότητα υποβολής αιτιολογημένων αντιρρήσε¬ 
ων, ενώπιον της Ρ.Α.Ε., εντός δέκα (10) ημερών από τη 
δημοσίευση. 

2. Ο αϊτών, εντός τριών (3) εργασίμων ημερών από 
τη δημοσίευση που προβλέπεται στην παρ. 1 της πα¬ 
ρούσας γνωστοποιεί στη Ρ.Α.Ε. τη δημοσίευση αυτή. 
Σε περίπτωση παράλειψης δημοσίευσης, μη εμπρόθε¬ 
σμης δημοσίευσης ή μη εμπρόθεσμης γνωστοποίησης 
της δημοσίευσης, η Ρ.Α.Ε. γνωμοδοτεί αρνητικά στον 
Υπουργό Ανάπτυξης και το ανταποδοτικό τέλος που 
καταβλήθηκε με την αίτηση, επιστρέφεται. 

3. Η Ρ.Α.Ε. μετά τη γνωστοποίηση που προβλέπεται 
στην προηγούμενη παράγραφο, δημοσιοποιεί στην ιστο¬ 
σελίδα της το όνομα ή την επωνυμία του αιτούντος, τη 
θέση, την τεχνολογία και την ισχύ του προτεινόμενου 
έργου. 

Αρθρο 7 
Αντιρρήσεις 

1. Όποιος έχει έννομο συμφέρον μπορεί, εντός της 
προθεσμίας που ορίζεται στο άρθρο 6 παρ. 1 της πα¬ 
ρούσας, να υποβάλει αιτιολογημένη αντίρρηση ενώπιον 
της Ρ.Α.Ε. σε σχέση με αίτηση που υποβλήθηκε. Αντί¬ 
γραφο των αντιρρήσεων κοινοποιείται στον Υπουργό 
Ανάπτυξης. 

2. Οι υποβαλλόμενες αντιρρήσεις συνοδεύονται από 
έγγραφα και στοιχεία που είναι αναγκαία για την τεκμη¬ 
ρίωσή τους. Αντιρρήσεις που υποβάλλονται εκπρόθεσμα 
ή από πρόσωπα που δεν έχουν έννομο συμφέρον ή δεν 
συνοδεύονται από τα αναγκαία για την τεκμηρίωσή 
τους στοιχεία, απορρίπτονται ως απαράδεκτες. 

3. Η Ρ.Α.Ε. κατά την αξιολόγηση της αίτησης, λαμβάνει 
υπόψη τις αντιρρήσεις που υποβάλλονται και ενημερώ¬ 
νει εγγράφως τον αιτούντα. 

ΚΕΦΑΛΑΙΟ Γ' 

ΔΙΑΔΙΚΑΣΙΑ ΑΞΙΟΛΟΓΗΣΗΣ ΚΑΙ ΑΠΟΦΑΣΗ 
ΓΙΑ ΤΗ ΧΟΡΗΓΗΣΗ ΑΔΕΙΑΣ 

Αρθρο 8 

Επεξεργασία Αιτήσεων 

1. Μετά την παρέλευση της προθεσμίας υποβολής 
αντιρρήσεων και με την επιφύλαξη των διατάξεων του 
άρθρου 6 παρ. 2 της παρούσας, η Ρ.Α.Ε. επεξεργάζεται 
την αίτηση για χορήγηση Αδειας. 

2. Για τη διαμόρφωση της γνώμης της προς τον 
Υπουργό Ανάπτυξης, η Ρ.Α.Ε. λαμβάνει υπόψη: 


α) Την αίτηση, τα συνημμένα έγγραφα και όλα τα 
στοιχεία που υποβάλλει ο αϊτών. 

β) Τη γνωμοδότηση της αρμόδιας αρχής περιβαλλο¬ 
ντικής αδειοδότησης επί της Προκαταρκτικής Περιβαλ¬ 
λοντικής Εκτίμησης και Αξιολόγησης (Π.Π.Ε.Α.). 
γ) Τις αντιρρήσεις που υποβλήθηκαν 
δ) Κάθε άλλο σχετικό στοιχείο ή πληροφορία που 
κατά την κρίση της θεωρεί απαραίτητο για την αξιο¬ 
λόγηση της αίτησης. 

Αρθρο 9 

Κριτήρια Αξιολόγησης 

1. Γ ια τη διαμόρφωση της γνώμης της σχετικά με την 
απόρριψη ή αποδοχή της αίτησης για χορήγηση Αδειας, 
η Ρ.Α.Ε. λαμβάνει υπόψη τα κριτήρια αξιολόγησης του 
άρθρου 3 παρ. 1 του νόμου, όπως, κατά περίπτωση, 
εξειδικεύονται κατωτέρω: 

α) Την εθνική ασφάλεια, αν από την υλοποίηση των 
προτεινόμενων έργων επηρεάζονται θέματα εθνικής 
ασφάλειας που επισημαίνονται από τις αρμόδιες αρ¬ 
χές. 

β) Την προστασία της δημόσιας υγείας και ασφά¬ 
λειας. 

γ) Την εν γένει ασφάλεια των εγκαταστάσεων και του 
σχετικού εξοπλισμού του Συστήματος και του Δικτύου, 
λαμβανομένων υπόψη των απαιτήσεων του Κώδικα Δι¬ 
αχείρισης του Δικτύου και του Κώδικα Διαχείρισης του 
Συστήματος και Συναλλαγών Ηλεκτρικής Ενέργειας. 

δ) Την ενεργειακή αποδοτικότητα του έργου, όπως 
αυτή προκύπτει από τις ενεργειακές μελέτες που υπο¬ 
βάλλονται, καθώς και την οικονομική βιωσιμότητα του 
έργου. Οι ενεργειακές μελέτες πρέπει να τεκμηριώνο¬ 
νται, για τα έργα Α.Π.Ε από μετρήσεις του δυναμικού 
Α.Π.Ε. και για τα έργα Σ.Η.Θ.Υ.Α. από τα ενεργειακά 
ισοζύγιά τους. 

ε) Την ωριμότητα του έργου σε σχέση με τη δυνατό¬ 
τητα υλοποίησής του, εντός των χρονικών ορίων που 
τίθενται στο νόμο, όπως αυτή προκύπτει ιδίως: 

αα) Από υφιστάμενες γνωμοδοτήσεις αρμόδιων υπη¬ 
ρεσιών, 

ββ) Από μελέτες ή άλλα συναφή στοιχεία από τα 
οποία συνάγεται η δυνατότητα υλοποίησης και σύνδε¬ 
σης του έργου με το Σύστημα ή το Δίκτυο. 

στ) Την εξασφάλιση ή τη δυνατότητα εξασφάλισης 
του δικαιώματος χρήσης της θέσης εγκατάστασης του 
έργου, κατά τα προβλεπόμενα στο άρθρο 7 του νό¬ 
μου. 

ζ) Τη δυνατότητα του αιτούντος να υλοποιήσει το 
έργο με βάση την οικονομική, επιστημονική και τεχνική 
επάρκειά του. Για την αξιολόγηση της οικονομικής επάρ¬ 
κειας του αιτούντος, λαμβάνεται υπόψη η επάρκεια των 
προβλεπόμενων ιδίων κεφαλαίων του, το ύψος οποίων 
πρέπει να ανέρχεται σε ποσοστό τουλάχιστον 18% επί 
του προϋπολογισμού του έργου. Αν ο αϊτών έχει υποβά¬ 
λει αιτήσεις για άλλα έργα, ή είναι ήδη κάτοχος Αδειας 
για έργα τα οποία δεν έχουν υλοποιηθεί, το ύψος των 
ιδίων κεφαλαίων του φορέα πρέπει να ανέρχεται σε 
ποσοστό τουλάχιστον 18% επί του προϋπολογισμού 
του συνόλου των έργων για τα οποία έχει υποβάλει 
αίτηση ή διαθέτει Αδεια. Για αιτήσεις που υποβάλλο¬ 
νται από φορέα κατά τα προβλεπόμενα στο άρθρο 3 
παρ. 9 του νόμου, το ύψος των ιδίων κεφαλαίων πρέπει 
να ανέρχεται σε ποσοστό τουλάχιστον 15% επί του 

προϋπολογισμού του έργου. Η συμμετοχή των νομικών 
προσώπων πρέπει να διέπεται, ως προς τη μετοχική 
τους σύνθεση, από τους κανόνες της διαφάνειας. 

η) Τη διασφάλιση παροχής υπηρεσιών κοινής ωφέλει¬ 
ας και προστασίας των Πελατών. 

θ) Την προστασία του περιβάλλοντος, σύμφωνα με την 
κείμενη νομοθεσία και το Ειδικό Πλαίσιο Χωροταξικού 
Σχεδιασμού και Αειφόρου Ανάπτυξης για τις Α.Π.Ε.. 

2. Αν ένα από τα ανωτέρω κριτήρια δεν ικανοποιεί¬ 
ται, η Ρ.Α.Ε. γνωμοδοτεί αρνητικά για τη χορήγηση της 
Αδειας. 

3. Στον Οδηγό Αξιολόγησης που εκδίδεται σύμφωνα με 
το άρθρο 5 παρ. 4 του νόμου ορίζεται κάθε λεπτομέρεια 
και ειδικότερο τεχνικό θέμα που αφορά τα ανωτέρω 
κριτήρια αξιολόγησης και ειδικότερα τις προδιαγραφές 
των ενεργειακών μελετών, τη μεθοδολογία αξιολόγησης 
του κριτηρίου της ενεργειακής αποδοτικότητας του 
έργου, του κριτηρίου της οικονομικής, επιστημονικής 
και τεχνικής επάρκειας του φορέα, τα ελάχιστα επίπεδα 
απόδοσης σε κάθε κριτήριο αξιολόγησης, όπου αυτά 
απαιτούνται, τη μεθοδολογία συγκριτικής αξιολόγησης 
των αιτήσεων, καθώς και κάθε ειδικότερο στοιχείο που 
απαιτείται για την αξιολόγηση των αιτήσεων. 

Άρθρο 10 

Διαδικασία Αξιολόγησης συγκρουόμενων έργων 

1. Η Ρ.Α.Ε., διενεργεί συγκριτική αξιολόγηση μεταξύ 
των έργων που προτείνονται με αιτήσεις που υποβάλ¬ 
λονται στον ίδιο κύκλο υποβολής αιτήσεων ή κατό¬ 
πιν προσκλήσεως εκδήλωσης ενδιαφέροντος, εφόσον 
ικανοποιούνται τα κριτήρια α' έως η' του άρθρου 3 
παρ. 1 του νόμου, όπως εξειδικεύονται στο άρθρο 9 του 
παρόντος Κανονισμού και τον Οδηγό Αξιολόγησης και 
καταρτίζει πίνακα αξιολογικής κατάταξης. Η συγκριτική 
αξιολόγηση πραγματοποιείται, αν: 

α) Υφίσταται εδαφική επικάλυψη, ήτοι συνολική ή μερι¬ 
κή επικάλυψη των θέσεων των προτεινόμενων έργων. 

β) Δεν είναι δυνατή η ταυτόχρονη αξιοποίηση του 
ίδιου ενεργειακού πόρου. 

2. Αν, μετά τη διενέργεια συγκριτικής αξιολόγησης, 
προκύπτει ότι τα συγκρουόμενα έργα είναι ισοδύναμα, 
κατά τα προβλεπόμενα στον Οδηγό Αξιολόγησης, η 
Ρ.Α.Ε. μπορεί πριν από τη διατύπωση της γνώμης της 
και για να καταστεί δυνατή η υλοποίηση των έργων, 
να προτείνει στους ενδιαφερομένους με έγγραφο της 
κοινοποιούμενο στη Γενική Διεύθυνση Ενέργειας του 
Υπουργείου Ανάπτυξης τη μεταβολή: 

α) Της θέσης των έργων, αν απαιτούνται μικρές με¬ 
ταβολές στο χώρο εγκατάστασης, ιδίως αν απαιτείται 
περιορισμός της εγκατάστασης των έργων σε τμήμα 
του χώρου της αρχικά προτεινόμενης θέσης. 

β) Της ισχύος των έργων, αν απαιτείται μείωση ως 
προς την αιτούμενη ισχύ. 

γ) Του φορέα των έργων, αν απαιτείται, η από κοινού 
υλοποίηση ενός έργου. 

Σε περίπτωση μεταβολής των στοιχείων που αναφέ- 
ρονται στις περιπτώσεις α' έως γ', οι αιτούντες προ¬ 
βαίνουν στις αναγκαίες μεταβολές των στοιχείων της 
αίτησης τους τηρώντας τις διατυπώσεις δημοσιότητας 
κατά τα προβλεπόμενα στο άρθρο 6 της παρούσας. 

4. Αν συντρέχει περίπτωση μερικής εδαφικής επικά¬ 
λυψης και, κατά την κρίση της Ρ.Α.Ε., είναι δυνατή και 
η υλοποίηση του έργου που έπεται στην αξιολογική 


κατάταξη ως προς το μέρος που δεν επικαλύπτεται, 
η Ρ.Α.Ε., καλεί τον ενδιαφερόμενο να υποβάλει αναθε¬ 
ωρημένα τα τεχνικά στοιχεία της αίτησης, καθώς και 
νέο φάκελο Προμελέτης Περιβαλλοντικών Επιπτώσεων 
(Π.Π.Ε) που διαβιβάζεται στην αρμόδια αρχή περιβαλλο¬ 
ντικής αδειοδότησης. 

Άρθρο 11 

Διαδικασία Διαβίβασης Προμελέτης 
Περιβαλλοντικών Επιπτώσεων (Π.Π.Ε.) 

1. Η Ρ.Α.Ε., πριν διατυπώσει τη γνώμη της προς τον 
Υπουργό Ανάπτυξης, αφού διαπιστώσει ότι ικανοποι¬ 
ούνται τα κριτήρια που καθορίζονται στις περιπτώσεις 
α' έως η' του άρθρου 3 του νόμου, όπως αυτά εξει¬ 
δικεύονται στο άρθρο 9 της παρούσας και τον Οδη¬ 
γό Αξιολόγησης που εκδίδεται σύμφωνα με το άρθρο 
5 παρ. 4 του νόμου, διαβιβάζει, εντός δύο (2) μηνών 
από τη συμπλήρωση του φακέλου της αίτησης, ένα 
(1) αντίγραφο της Προμελέτης Περιβαλλοντικών Επι¬ 
πτώσεων (Π.Π.Ε.) στην αρμόδια αρχή περιβαλλοντικής 
αδειοδότησης, προκειμένου να γνωμοδοτήσει κατά τα 
προβλεπόμενα στο άρθρο 3 παρ. 2 του νόμου. Η διαβί¬ 
βαση κοινοποιείται στον ενδιαφερόμενο, ο οποίος στη 
συνέχεια υποβάλει στην αρμόδια αρχή περιβαλλοντικής 
αδειοδότησης τα λοιπά αντίγραφα του φακέλου της 
Π.Π.Ε., σύμφωνα με την διαδικασία που περιγράφεται 
στην κείμενη νομοθεσία, σχετικά με την περιβαλλοντική 
αδειοδότηση έργων ηλεκτροπαραγωγής με χρήση Α.Π.Ε 
ή μέσω Σ.Η.Θ.Υ.Α. 

2. Μετά τη διενέργεια της Προκαταρκτικής Περιβαλ¬ 
λοντικής Εκτίμησης και Αξιολόγησης (Π.Π.Ε.Α.), η αρ¬ 
μόδια αρχή περιβαλλοντικής αδειοδότησης διαβιβάζει 
στη Ρ.Α.Ε. ένα (1) θεωρημένο αντίγραφο του φακέλου 
της Π.Π.Ε.Α. 

3. Σε περίπτωση συγκριτικής αξιολόγησης και μετά 
το πέρας αυτής η Ρ.Α.Ε. διαβιβάζει στην αρμόδια αρχή 
περιβαλλοντικής αδειοδότησης το φάκελο της Π.Π.Ε. 
για το έργο που προκρίθηκε. Το έγγραφο διαβίβασης 
συνοδευόμενο οπωσδήποτε από τα αποτελέσματα της 
συγκριτικής αξιολόγησης κοινοποιείται στον Υπουργό 
Ανάπτυξης, καθώς και τους ενδιαφερομένους, οι οποίοι 
μπορεί να καταθέσουν αίτημα αναθεώρησης εντός δέκα 
πέντε (15) ημερών. Αν η αρμόδια αρχή περιβαλλοντικής 
αδειοδότησης γνωμοδοτήσει αρνητικά για το έργο που 
προκρίθηκε, η ΡΑΕ διαβιβάζει το φάκελο της αίτησης 
που έπεται στον πίνακα αξιολογικής κατάταξης. 

Άρθρο 12 

Μεταβολή τεχνικών στοιχείων αίτησης 

Αν σύμφωνα με τη γνωμοδότηση της αρμόδιας αρ¬ 
χής περιβαλλοντικής αδειοδότησης, το έργο μπορεί να 
πραγματοποιηθεί με περιορισμό του γηπέδου εγκατά¬ 
στασης ή μείωση της ισχύος του, η Ρ.Α.Ε., προκειμένου 
να προσαρμόσει το περιεχόμενο της γνωμοδότησης της 
προς τον Υπουργό Ανάπτυξης, στους όρους της γνωμο¬ 
δότησης επί της ΠΠΕΑ, καλεί τον αιτούντα να προβεί 
στις αναγκαίες μεταβολές τις οποίες και αξιολογεί σύμ¬ 
φωνα με τα κριτήρια αξιολόγησης που προβλέπονται 
στο άρθρο 3 παρ. 1 του νόμου όπως εξειδικεύονται στο 
άρθρο 9 της παρούσας και τον Οδηγό Αξιολόγησης που 
εκδίδεται σύμφωνα με το άρθρο 5 παρ. 4 του νόμου. 

Άρθρο 13 

Γνώμη Ρ.Α.Ε. - Όροι και περιορισμοί στην άσκηση δι¬ 
καιωμάτων που παρέχονται με την Άδεια 

1. Η Ρ.Α.Ε., μετά την έκδοση της γνωμοδότησης από 
την αρμόδια αρχή περιβαλλοντικής αδειοδότησης, υπο¬ 
βάλλει τη γνώμη της στον Υπουργό Ανάπτυξης εντός 
τεσσάρων (4) μηνών από τη γνωστοποίηση, σε αυτήν, 
της δημοσίευσης της αίτησης, εφόσον ο φάκελος της 
αίτησης είναι πλήρης ή από τη συμπλήρωσή του. 

2. Οι ΓενικοίΌροι που περιλαμβάνονται στο Παράρτη¬ 
μα 6 της παρούσας αποτελούν τους ελάχιστους όρους 
της Αδειας. Στη γνώμη της Ρ.Α.Ε. μπορεί να περιλαμβά¬ 
νονται και ειδικοί όροι, ή περιορισμοί που κρίνεται ότι 
είναι απαραίτητο να περιληφθούν στην Αδεια. 

Αρθρο 14 

Απόφαση χορήγησης Αδειας παραγωγής - 
Δημοσιότητα 

1. Η απόφαση για τη χορήγηση της Αδειας εκδίδεται 
εντός δεκαπέντε (15) ημερών από την υποβολή της γνω¬ 
μοδότησης της Ρ.Α.Ε. στον Υπουργό Ανάπτυξης εφόσον 
ο φάκελος είναι πλήρης. 

2. Στην Αδεια μπορεί, πέραν των γενικών όρων του 
Παραρτήματος 6, να περιληφθούν και ειδικοί όροι ή 
περιορισμοί. 

3. Η απόφαση για χορήγηση της Αδειας κοινοποιείται 
στον αιτούντα και τη Ρ.Α.Ε. και περίληψή της δημοσιεύε¬ 
ται από αυτόν σε δύο (2) ημερήσιες εφημερίδες ευρείας 
κυκλοφορίας που εκδίδονται στην Αθήνα, εντός τριάντα 
(30) ημερών από την έκδοσή της. 

4. Η Αδεια ισχύει από την ημερομηνία έκδοσής και 
μπορεί να ανακληθεί εάν η κατά το παράρτημα 4 της 
παρούσας πρώτη έκθεση ενημέρωσης της Ρ.Α.Ε. για την 
πρόοδο υλοποίησης των έργων δεν συνοδεύεται από 
παραστατικά δημοσίευσης της περίληψης της Αδειας 
κατά την παρ. 3 του παρόντος άρθρου. 

Αρθρο 15 
Ανανέωση Αδειας 

Για την ανανέωση της Αδειας ο κάτοχος της υποβάλ¬ 
λει σχετική αίτηση στη Ρ.Α.Ε., αν: 

α)Έχει παρέλθει διάστημα μεγαλύτερο των δύο τρί¬ 
των της χρονικής διάρκειας ισχύος της Αδειας και 

β) Βρίσκεται σε ισχύ η άδεια λειτουργίας του σταθ¬ 
μού. 

ΚΕΦΑΛΑΙΟ Δ 

ΟΡΟΙ ΚΑΙ ΔΙΑΔΙΚΑΣΙΑ ΤΡΟΠΟΠΟΙΗΣΗΣ ΑΔΕΙΑΣ 

Άρθρο 16 

Τροποποίηση Αδειας 

1. Η Άδεια, που χορηγείται κατά τις διατάξεις του 
παρόντος Κανονισμού, τροποποιείται μετά από αίτηση 
του κατόχου της, αν: 

α) Μεταβληθεί η εταιρική ή μετοχική σύνθεση του 
κατόχου της Άδειας, με την επιφύλαξη της του άρθρου 
19 παρ. 1 περ. γ’ της παρούσας. 

β) Μεταβληθεί ο τόπος εγκατάστασης του σταθμού 
παραγωγής ηλεκτρικής ενέργειας. 

γ) Μεταβληθεί η Εγκατεστημένη Ισχύς ή η Μέγιστη 
Ισχύς Παραγωγής, με την επιφύλαξη των διατάξεων του 
άρθρου 19 παρ. 1 περ. δ’ της παρούσας και του άρθρου 
3 παρ. 5 περ. α’ του νόμου. 


δ) Μεταβληθεί η χρησιμοποιούμενη τεχνολογία. 

ε) Μεταβληθούν τα πρόσωπα που ορίστηκαν στην 
Αδεια, ως έχοντα την οικονομική δυνατότητα για τη 
χρηματοδότηση και υλοποίηση του έργου. 

2. Η Αδεια που χορηγείται σε Υβριδικούς Σταθμούς 
τροποποιείται μετά από αίτηση του ενδιαφερομένου 
αν: 

α) Μεταβληθούν τα στοιχεία της Αδειας που αναφέ- 
ρονται στις περιπτώσεις α' β' δ 'και ε' της παρ. 1 της 
παρούσας. 

β) Μεταβληθούν τα στοιχεία της Αδειας που αναφέρο- 
νται στην περίπτωση γ' της παρ. 1 περ. γ’ του παρόντος 
άρθρου με την επιφύλαξη του άρθρου 19 παρ. 2 περ. β’ 
της παρούσας. 

γ) Μεταβληθούν τα στοιχεία της Αδειας που καθορί¬ 
ζονται στο άρθρα 30 και 37 της παρούσας. 

Άρθρο 17 

Διαδικασία Τροποποίησης της Αδειας 

1. Για την τροποποίηση της Αδειας, ο κάτοχος υποβά¬ 
λει στη Ρ.Α.Ε. αίτηση στην οποία αναφέρει λεπτομερώς 
την αιτούμενη μεταβολή, συνυποβάλλοντας τα αναγκαία 
έγγραφα και στοιχεία που τεκμηριώνουν το αίτημά του, 
καθώς και απόδειξη καταβολής του προβλεπόμενου 
ανταποδοτικού τέλους. Αν η αίτηση τροποποίησης αφο¬ 
ρά στη μεταβολή του χώρου εγκατάστασης του σταθ¬ 
μού, ο κάτοχος της Αδειας υποβάλει με την αίτηση του, 
είτε δύο (2) αντίγραφα της Π.Π.Ε. είτε σχετική βεβαίωση 
της αρμόδιας αρχής περιβαλλοντικής αδειοδότησης ότι 
δεν απαιτείται η υποβολή νέας Π.Π.Ε. σύμφωνα με τις 
διατάξεις της κείμενης νομοθεσίας. Αντίγραφο της σχε¬ 
τικής αίτησης υποβάλλεται στον Υπουργό Ανάπτυξης. 

2. Η Ρ.Α.Ε. μπορεί να καλέσει εγγράφως τον κάτοχο 
της Αδειας για την παροχή, εντός τακτής προθεσμίας, 
πληροφοριών και συμπληρωματικών στοιχείων. Αν η 
προθεσμία παρέλθει άπρακτη, η αίτηση θεωρείται μη 
πλήρης και η Ρ.Α.Ε. γνωμοδοτεί αρνητικά. 

3. Η Ρ.Α.Ε. δημοσιοποιεί περίληψη της υποβαλλόμενης 
αίτησης τροποποίησης στην ιστοσελίδα της. Εντός δέκα 
(10) ημερών από την ανωτέρω δημοσιοποίηση, πρόσωπα 
που έχουν έννομο συμφέρον, μπορούν να υποβάλουν 
αιτιολογημένες αντιρρήσεις. 

4. Οι υποβαλλόμενες αντιρρήσεις συνοδεύονται από 
έγγραφα και στοιχεία που είναι αναγκαία για την τεκμη¬ 
ρίωσή τους. Αντιρρήσεις που υποβάλλονται εκπρόθεσμα 
ή από πρόσωπα που δεν έχουν έννομο συμφέρον ή δεν 
συνοδεύονται από τα αναγκαία για την τεκμηρίωσή 
τους στοιχεία, απορρίπτονται ως απαράδεκτες. 

5. Η Ρ.Α.Ε. εξετάζει την αίτηση τροποποίησης, σύμφω¬ 
να με τα κριτήρια που καθορίζονται στο άρθρο 3 παρ. 1 
του νόμου, όπως αυτά εξειδικεύονται στο άρθρο 9 της 
παρούσας και τον Οδηγό Αξιολόγησης που εκδίδεται 
σύμφωνα με το άρθρο 5 παρ. 4 του νόμου, λαμβάνοντας 
υπόψη τις υποβαλλόμενες αντιρρήσεις καθώς και τη 
γνώμη της αρμόδιας αρχής περιβαλλοντικής αδειοδό- 
τησης όπου αυτή απαιτείται και γνωμοδοτεί προς τον 
Υπουργό Ανάπτυξης. 

Αρθρο 18 

Διαδικασία τροποποίησης Αδειας για μεταβολές 
στην μετοχική ή εταιρική σύνθεση 

1. Αν ο κάτοχος Αδειας προτίθεται να τροποποιήσει 
τα στοιχεία της Αδειας που αναφέρονται στο άρθρο 16 
παρ. 1 περιπτώσεις α' και ε' της παρούσας, μπορεί: 

α) είτε, να γνωστοποιήσει στη Ρ.Α.Ε. τη πρόθεσή του 
υποβάλλοντας αίτηση για προκαταρκτική εξέταση της 
σχετικής μεταβολής, 

β) είτε, να πραγματοποιήσει τη μεταβολή, χωρίς προη¬ 
γούμενη προκαταρκτική εξέταση, υποβάλλοντας αίτηση 
τροποποίησης της Άδειας. 

2. Αν ο κάτοχος της Αδειας υποβάλλει αίτηση για 
προκαταρκτική εξέταση της μεταβολής που προτίθε- 
ται να πραγματοποιήσει, η αίτησή του θα πρέπει να 
συνοδεύεται από τα αναγκαία έγγραφα και στοιχεία 
που τεκμηριώνουν τη μεταβολή που προτίθεται να 
πραγματοποιήσει. Η ανωτέρω αίτηση συνοδεύεται από 
την απόδειξη καταβολής του προβλεπόμενου ανταπο¬ 
δοτικού τέλους. 

3. Η Ρ.Α.Ε. μπορεί να καλέσει εγγράφως τον κάτοχος 
της Άδειας για την παροχή, εντός τακτής προθεσμίας, 
πληροφοριών και συμπληρωματικών στοιχείων. Αν η 
ταχθείσα προθεσμία παρέλθει άπρακτη, η αίτηση θε¬ 
ωρείται μη πλήρης και η Ρ.Α.Ε. γνωμοδοτεί αρνητικά 
προς τον Υπουργό Ανάπτυξης. 

4. Η Ρ.Α.Ε. δημοσιοποιεί την υποβαλλόμενη αίτηση 
στην ιστοσελίδα της. Εντός δέκα (10) ημερών από την 
ανωτέρω δημοσιοποίηση, πρόσωπα που έχουν έννο- 
μο συμφέρον, μπορούν να υποβάλουν αιτιολογημένες 
αντιρρήσεις. Οι υποβαλλόμενες αντιρρήσεις συνοδεύ¬ 
ονται από τα έγγραφα και τα στοιχεία που είναι ανα¬ 
γκαία για την τεκμηρίωσή τους. Αντιρρήσεις που υπο¬ 
βάλλονται εκπρόθεσμα ή από πρόσωπα που δεν έχουν 
έννομο συμφέρον ή δεν συνοδεύονται από τα αναγκαία 
για την τεκμηρίωσή τους στοιχεία, απορρίπτονται ως 
απαράδεκτες. 

5. Η Ρ.Α.Ε. εξετάζει την υποβαλλόμενη αίτηση, σύμ¬ 
φωνα με το κριτήριο του άρθρου 3 παρ. 1 περ. ζ' του 
νόμου όπως εξειδικεύεται στο άρθρο 9 της παρούσας 
και στον Οδηγό Αξιολόγησης που εκδίδεται σύμφωνα 
με τις διατάξεις του άρθρου 5 παρ. 4 του νόμου και 
γνωμοδοτεί στον Υπουργό Ανάπτυξης. Η γνωμοδότηση 
κοινοποιείται στον κάτοχο της Άδειας. 

6. Αν, μετά την έκδοση απόφασης του Υπουργού Ανά¬ 
πτυξης αποδεχόμενης το αίτημα ή την άπρακτη πα¬ 
ρέλευση είκοσι (20) ημερών από την περιέλευση στον 
Υπουργό Ανάπτυξης της γνωμοδότησης της Ρ.Α.Ε., ο κά¬ 
τοχος της Άδειας πραγματοποιήσει τη μεταβολή, το αί¬ 
τημα τροποποίησης της Αδειας κατά τα οριζόμενα στο 
άρθρο 17 της παρούσας, γίνεται χωρίς την υποχρέωση 
καταβολής του προβλεπόμενου ανταποδοτικού τέλους. 
Η Ρ.Α.Ε. εξετάζει αν η μεταβολή που πραγματοποιήθηκε 
είναι σύμφωνη με την μεταβολή που εξετάσθηκε κατά 
το προκαταρκτικό στάδιο και γνωμοδοτεί προς τον 
Υπουργό Ανάπτυξης. 

7. Αν ο κάτοχος Αδειας προβεί σε τροποποίηση των 
στοιχείων της Αδειας, χωρίς προηγούμενη προκαταρκτι¬ 
κή εξέταση, υποβάλλει στη ΡΑΕ αίτηση τροποποίησης 
της Άδειας και ακολουθείται η διαδικασία που προβλέ- 
πεται στο άρθρο 17 της παρούσας. 

8. Η Ρ.Α.Ε. εξετάζει την υποβαλλόμενη αίτηση, σύμ¬ 
φωνα με το κριτήριο του άρθρου 3 παρ. 1 περ. ζ' του 
νόμου όπως εξειδικεύεται στο άρθρο 9 της παρούσας 
και τον Οδηγό Αξιολόγησης που εκδίδεται σύμφωνα 
με τις διατάξεις του άρθρου 5 παρ. 4 του νόμου και 
γνωμοδοτεί προς τον Υπουργό Ανάπτυξης. 

9. Η Ρ.Α.Ε. μπορεί να γνωμοδοτήσει για ανάκληση της 
Αδειας σε περίπτωση πραγματοποίησης μεταβολής που 


δεν ικανοποιεί το κριτήριο του άρθρου 3 παρ. 1 περ. ζ’ 
του νόμου, όπως εξειδικεύεται στο άρθρο 9 της παρού¬ 
σας και τον Οδηγό Αξιολόγησης που εκδίδεται σύμφωνα 
με τις διατάξεις του άρθρου 5 παρ. 4 του νόμου. 

Άρθρο 19 

Μεταβολή στοιχείων Αδειας με βεβαίωση 

1. Η Ρ.Α.Ε. εκδίδει βεβαίωση για τη μεταβολή των 
στοιχείων της Αδειας στις περιπτώσεις α' και β' του 
άρθρου 3 παρ. 5 του νόμου, καθώς και στις ακόλουθες 
περιπτώσεις: 

α) Αν το νομικό πρόσωπο που κατέχει την Αδεια, 
μεταβάλει την επωνυμία του, χωρίς να μεταβάλλεται η 
εταιρική ή η μετοχική σύνθεση του. 

β) Αν το νομικό πρόσωπο που κατέχει την Αδεια, με- 
ταβάλει την εταιρική μορφή του, χωρίς να μεταβάλλεται 
η εταιρική ή η μετοχική σύνθεση του. 

γ) Αν το νομικό πρόσωπο που κατέχει την Αδεια, με- 
ταβάλει την εταιρική ή τη μετοχική του σύνθεση, κατά 
ποσοστό έως 5% σε σχέση με την εταιρική ή μετοχική 
σύνθεση που είχε κατά τη χορήγηση της Άδειας. 

δ) Αν μειώνεται η Εγκατεστημένη Ισχύς ή η Μέγιστη 
Ισχύς Παραγωγής με περιορισμό του χώρου εγκατά¬ 
στασης του σταθμού. Η ρύθμιση αυτή δεν ισχύει για 
υδροηλεκτρικούς σταθμούς. 

ε) Αν μεταβάλλονται τα ακόλουθα χαρακτηριστικά του 
έργου, όταν αυτά αναγράφονται στην Άδεια: 

αα) Για αιολικούς σταθμούς σε περίπτωση μεταβο¬ 
λής: 

ααΐ. Του τύπου, αριθμού ή τεχνικών χαρακτηριστικών 
των ανεμογεννητριών χωρίς μεταβολή της συνολικής 
Εγκατεστημένης Ισχύος ή της Μέγιστης Ισχύος Παρα¬ 
γωγής του σταθμού, με την επιφύλαξη του άρθρου 3 
παρ. 5 περ. α' του νόμου. 

αα2. Των τεχνικών χαρακτηριστικών πύργου μηχανής 
ή συνοδευτικού εξοπλισμού των ανεμογεννητριών. 

αα3. Των χαρακτηριστικών του κτηρίου ελέγχου του 
σταθμού. 

ββ) Για υδροηλεκτρικούς σταθμούς σε περίπτωση 
τροποποίησης: 

ββΐ. Του τύπου, αριθμού ή τεχνικών χαρακτηριστικών 
των στροβίλων και του συνοδευτικού εξοπλισμού του 
σταθμού, όπως του αγωγού προσαγωγής, των γεννη¬ 
τριών, των μετασχηματιστών. 

ββ2. Των χαρακτηριστικών του κτιρίου ελέγχου του 
σταθμού 

2. Για τους Υβριδικούς Σταθμούς σε περίπτωση: 

α) Μεταβολής των στοιχείων της Αδειας που αναφέ- 
ρονται στις περιπτώσεις α' έως γ' της παρ. 1. 

β) Μεταβολής της Εγκατεστημένης ή Μέγιστης Ισχύος 
Παραγωγής κατά τα προβλεπόμενα στο άρθρο 3 παρ. 5 
περ. α' του νόμου, αν η μεταβολή που πραγματοποιείται 
δεν αντίκειται στις διατάξεις του άρθρου 2 παρ. 25 περ. 
γ' του νόμου και τους περιορισμούς και απαιτήσεις του 
νομοθετικού και κανονιστικού πλαισίου που διέπει τη 
δραστηριότητα αυτή. 

γ) Αύξησης του μεγέθους των συστημάτων αποθή¬ 
κευσης. 

δ) Αύξησης της δυναμικότητας των μονάδων πλήρω¬ 
σης των συστημάτων αποθήκευσης. 

3. Γ ια τη μεταβολή των στοιχείων που προβλέπονται 
στις παραγράφους 1 και 2, ο κάτοχος της Αδειας υποβά¬ 
λει στη Ρ.Α.Ε. δήλωση στην οποία αναφέρει λεπτομερώς 

τη μεταβολή που πραγματοποιεί, συνυποβάλλοντας τα 
αναγκαία στοιχεία και έγγραφα. Η Ρ.Α.Ε. χορηγεί βεβαί¬ 
ωση στην οποία καταγράφεται το στοιχείο που μετα¬ 
βλήθηκε και βεβαιώνεται ότι δεν απαιτείται η τήρηση 
της διαδικασίας τροποποίησης που προβλέπεται στο 
άρθρο 17 της παρούσας. Η ανωτέρω μεταβολή καταχω¬ 
ρίζεται από τη Ρ.Α.Ε. σε ειδικό Παράρτημα της Άδειας, 
«Παράρτημα μεταβολών των στοιχείων της Άδειας με 
χορήγηση βεβαίωσης». 

ΚΕΦΑΛΑΙΟ Ε' 

ΕΞΑΙΡΕΣΕΙΣ ΑΠΟ ΤΗΝ ΥΠΟΧΡΕΩΣΗ 
ΛΗΨΗΣ ΑΔΕΙΑΣ 

Αρθρο 20 

Δικαίωμα υποβολής αίτησης 

1. Με την επιφύλαξη των διατάξεων του άρθρου 23 
της παρούσας, αίτηση εξαίρεσης από την υποχρέω¬ 
ση λήψης Αδειας παραγωγής υποβάλλεται στη Ρ.Α.Ε. 
οποτεδήποτε. 

2. Δικαίωμα υποβολής αίτησης έχουν φυσικά ή νομικά 
πρόσωπα που εδρεύουν σε κράτος μέλος της Ευρω¬ 
παϊκής Ένωσης. 

Αρθρο 21 

Διαδικασία υποβολής αίτησης εξαίρεσης 

1. Η αίτηση εξαίρεσης υποβάλλεται σύμφωνα με τον 
τύπο που καθορίζεται στο Παράρτημα 2 της παρούσας. 
Με την αίτηση υποβάλλεται και απόδειξη καταβολής 
του προβλεπόμενου ανταποδοτικού τέλους. 

2. Η αίτηση καταχωρίζεται αυθημερόν στο Ειδικό Πρω¬ 
τόκολλο Εξαιρέσεων. 

Άρθρο 22 

Αποφάσεις εξαίρεσης 

1. Η απόφαση εξαίρεσης εκδίδεται εντός δέκα (10) 
εργασίμων ημερών από την ημερομηνία υποβολής της, 
εφόσον ο φάκελος της αίτησης συνοδεύεται από όλα 
τα αναγκαία στοιχεία ή από τη συμπλήρωση αυτών. 

2. Σε περίπτωση παράλειψης υποβολής οποιουδήποτε 
στοιχείου από τα αναφερόμενα στο Παράρτημα 2 της 
παρούσας, η αίτηση απορρίπτεται ως απαράδεκτη. 

5. Η Ρ.Α.Ε. δημοσιοποιεί, μέσω της ιστοσελίδας της, 
το όνομα ή επωνυμία του δικαιούχου, τη θέση, την τε¬ 
χνολογία και την ισχύ του έργου. 

Άρθρο 23 

Διαδικασία υποβολής αιτήσεων εξαίρεσης 
σε περιοχές με κορεσμένα δίκτυα 

1. Σε περιοχές με κορεσμένα δίκτυα, όπου διαπιστώ¬ 
νεται σύμφωνα με την απόφαση της Ρ.Α.Ε. που προ- 
βλέπεται στο άρθρο 4 παρ. 2 της παρούσας, περιθώριο 
απορρόφησης ισχύος, η Ρ.Α.Ε., για την κάλυψη του πε¬ 
ριθωρίου αυτού, καθορίζει με την ανωτέρω απόφαση 
το χρόνο από τον οποίο αρχίζει η προθεσμία υποβολής 
των αιτήσεων εξαίρεσης, που δεν μπορεί να είναι συ¬ 
ντομότερη των τριάντα (30) ημερών από την έκδοση 
της ανωτέρω απόφασης, καθώς και την προθεσμία υπο¬ 
βολής τους. Αν η συνολική ισχύς που αναφέρεται στις 
υποβαλλόμενες αιτήσεις που ικανοποιούν τις προϋποθέ¬ 
σεις του άρθρου 4 του νόμου, υπερβαίνει το περιθώριο 
ισχύος που έχει τεθεί με την ανωτέρω απόφαση, γίνεται 


επιμερισμός της ισχύος μεταξύ των ανωτέρω αιτήσεων 
που ικανοποιούν τις προϋποθέσεις για χορήγηση από¬ 
φασης εξαίρεσης, σύμφωνα με τη μεθοδολογία που 
προσδιορίζεται με απόφαση της Ρ.Α.Ε.. που εκδίδεται 
σύμφωνα με το άρθρο 4 παρ. 1. 

2. Αν, μετά την έκδοση των ανωτέρω αποφάσεων 
εξαίρεσης δεν καλύπτεται το περιθώριο ισχύος, η Ρ.Α.Ε., 
προβαίνει σε ανακοίνωση του νέου περιθωρίου και ει- 
σηγείται προς τον Υπουργό Ανάπτυξης την κάλυψή του 
με πρόσκληση εκδήλωσης ενδιαφέροντος για υποβολή 
αιτήσεων για χορήγηση Αδειας, κατά τα προβλεπόμενα 
στις διατάξεις του άρθρου 4 παρ. 3 της παρούσας. 

Άρθρο 24 

Τροποποίηση των στοιχείων των αποφάσεων 
εξαίρεσης 

1. Η απόφαση εξαίρεσης τροποποιείται αν μεταβλη¬ 
θούν τα στοιχεία της. 

2. Ο δικαιούχος οφείλει να υποβάλει στη Ρ.Α.Ε. εντός 
ενός (1) μηνός από τη μεταβολή που πραγματοποιή¬ 
θηκε, δήλωση με τα στοιχεία που αποδεικνύουν την 
τροποποίηση των στοιχείων της απόφασης εξαίρεσης. 
Η Ρ.Α.Ε. εκδίδει νέα απόφαση εξαίρεσης σύμφωνα με τα 
υποβαλλόμενα στοιχεία, εφόσον πληρούνται οι νόμιμες 
προϋποθέσεις για τη χορήγηση της. 

Αρθρο 25 

Υποχρέωση ενημέρωσης 

1. Πέραν της υποχρέωσης υποβολής δήλωσης που 
προβλέπεται στο άρθρο 24 της παρούσας, ο δικαιού¬ 
χος της εξαίρεσης υποχρεούται να προβεί άμεσα σε 
έγγραφη ενημέρωση της Ρ.Α.Ε.: 

α) Στο τέλος κάθε έτους σχετικά με την πρόοδο και 
το στάδιο υλοποίησης του έργου. 

β) Όταν τεθεί σε λειτουργία ο σταθμός παραγωγής 
ηλεκτρικής ενέργειας. 

δ) Σε κάθε περίπτωση πρόσκαιρης ή οριστικής παύσης 
της λειτουργίας του σταθμού 

ε) Σε κάθε περίπτωση που ζητηθεί από τη Ρ.Α.Ε.. 

2. Μετά την έναρξη λειτουργίας του σταθμού, ο κά¬ 
τοχος της Αδειας οφείλει να προσκομίζει, στο τέλος 
κάθε έτους, τα στοιχεία που αποδεικνύουν την ετήσια 
παραγωγή ενέργειας και το ποσοστό διαθεσιμότητας 
του σταθμού. 

Αρθρο 26 
Ανάκληση 

Η Ρ.Α.Ε. μπορεί να ανακαλέσει την εξαίρεση: 

α) Μετά από έγγραφη αίτηση του δικαιούχου. 

β) Αν μεταβληθούν στοιχεία της εξαίρεσης, χωρίς 
ενημέρωση της Ρ.Α.Ε.. 

γ) Αν παραβιασθεί το νομοθετικό και κανονιστικό 
πλαίσιο που διέπει τη δραστηριότητα αυτή. 

δ) Αν δεν εγκατασταθεί και τεθεί σε λειτουργία ο 
σταθμός παραγωγής ηλεκτρικής ενέργειας εντός δύο 
(2) ετών από την έκδοση της σχετικής απόφασης της 
Ρ.Α.Ε.. 

ε) Αν δεν εγκριθεί η Προμελέτη Περιβαλλοντικών Επι¬ 
πτώσεων (Π.Π.Ε.) ή δεν εκδοθείΈγκριση Περιβαλλοντι¬ 
κών όρων (Ε.Π.Ο.). 

στ) Σε κάθε περίπτωση οριστικής παύσης της λει¬ 
τουργίας του σταθμού. 

ΚΕΦΑΛΑΙΟ ΣΤ' 

ΥΒΡΙΔΙΚΟΙ ΣΤΑΘΜΟΙ ΣΤΟ ΣΥΣΤΗΜΑ Ή 
ΣΤΟ ΔΙΑΣΥΝΔΕΔΕΜΕΝΟ ΔΙΚΤΥΟ 

Άρθρο 27 

Υποβολή αίτησης για τη χορήγηση Άδειας 

1. Αιτήσεις για χορήγηση Άδειας για Υβριδικό Σταθ¬ 
μό που συνδέεται στο Σύστημα ή το Διασυνδεδεμένο 
Δίκτυο, υποβάλλονται σύμφωνα με τη διαδικασία που 
προβλέπεται στο άρθρο 3 της παρούσας. Οι αιτήσεις 
υποβάλλονται σύμφωνα με τον τύπο που καθορίζεται 
στο Παράρτημα 1 και συνοδεύονται από τα έγγραφα 
και στοιχεία που καθορίζονται στο Παράρτημα 1 και το 
Μέρος 1 του Παραρτήματος 3. Με την αίτηση υποβάλ¬ 
λεται απόδειξη καταβολής του προβλεπόμενου αντα¬ 
ποδοτικού τέλους. 

2. Ειδικά για την κατάρτιση της ενεργειακής μελέτης 
που υποβάλλεται σύμφωνα με τον τύπο που καθορίζεται 
στο Μέρος 3 του Παραρτήματος 1, λαμβάνονται υπόψη 
οι ρυθμίσεις του Κώδικα Διαχείρισης του Συστήματος 
και Συναλλαγών Ηλεκτρικής Ενέργειας, σχετικά με την 
απορρόφηση και έγχυση ηλεκτρικής ενέργειας από και 
προς το Σύστημα από αναστρέψιμους υδροηλεκτρικούς 
σταθμούς ισχύος ανώτερης των 15 Μ \Ν. Η ενεργειακή με¬ 
λέτη περιλαμβάνει τον προγραμματισμό της λειτουργί¬ 
ας όλων των μονάδων του Υβριδικού Σταθμού σε ετήσια 
βάση και για κάθε ώρα κατανομής. Στα αποτελέσματα 
της μελέτης αυτής περιλαμβάνονται αναλυτικοί πίνακες 
και ευκρινή διαγράμματα της παραγόμενης ή απορρο- 
φούμενης ηλεκτρικής ενέργειας από κάθε μονάδα του 
σταθμού, τα οποία αποτυπώνουν την ωριαία λειτουργία 
του σταθμού σε ετήσια βάση. 

3. Για την κατάρτιση του Επιχειρηματικού Σχεδίου, 
σύμφωνα με τον τύπο που καθορίζεται στο Μέρος 5 του 
Παραρτήματος 1 της παρούσας, λαμβάνεται υπόψη ότι 
η τιμολόγηση της ηλεκτρικής ενέργειας που εγχέεται 
απευθείας στο Σύστημα ή το Διασυνδεδεμένο Δίκτυο γί¬ 
νεται σύμφωνα με τα προβλεπόμενα στο άρθρο 13 παρ. 
1 του νόμου. Η τιμολόγηση της ηλεκτρικής ενέργειας 
που απορροφάται από το Σύστημα ή το Διασυνδεδεμένο 
Δίκτυο για την πλήρωση των συστημάτων αποθήκευ¬ 
σης του σταθμού, καθώς και αυτής που εγχέεται στο 
Σύστημα ή το Διασυνδεδεμένο Δίκτυο από τις μονάδες 
ελεγχόμενης παραγωγής του σταθμού, γίνεται σύμφωνα 
με τις εκτιμήσεις του αιτούντος για την Οριακή Τιμή 
Συστήματος για κάθε ώρα κατανομής του έτους υπολο¬ 
γισμού, με βάση τις αντίστοιχες τιμές του πρόσφατου 
ολοκληρωμένου ημερολογιακού έτους λειτουργίας του 
Συστήματος, τις οποίες δημοσιοποιεί ο Διαχειριστής 
του Συστήματος. 

Άρθρο 28 

Επεξεργασία Αιτήσεων 

1. Κατά την αξιολόγηση της αίτησης, εξετάζεται αν, 
σύμφωνα με τα υποβαλλόμενα στοιχεία για τον σχε¬ 
δίασμά του Σταθμού, καθώς και τα αποτελέσματα της 
ενεργειακής μελέτης που υποβάλλεται σύμφωνα με το 
Μέρος 3 του Παραρτήματος 1, ικανοποιούνται οι περι¬ 
ορισμοί που τίθενται από το νόμο και τον Κώδικα Δια¬ 
χείρισης του Συστήματος και Συναλλαγών Ηλεκτρικής 
Ενέργειας. 


Γ ια την πλήρωση του όρου σχετικά με τη Μέγιστη 
Ισχύ Παραγωγής των μονάδων Α.Π.Ε. του σταθμού, σύμ¬ 
φωνα με τα προβλεπόμενα στο άρθρο 2 παρ. 25 περ. γ' 
του νόμου, λαμβάνονται υπόψη μόνον οι μονάδες Α.Π.Ε. 
που συνδέονται στο Σύστημα, απ’ ευθείας ή μέσω του 
Δικτύου. Οι Μονάδες Α.Π.Ε. του Υβριδικού Σταθμού που 
δεν συνδέονται στο δίκτυο ούτε λειτουργούν παράλλη¬ 
λα με αυτό και τροφοδοτούν απευθείας τις αποθηκευ¬ 
τικές μονάδες του Υβριδικού Σταθμού, δεν εμπίπτουν 
στον ανωτέρω περιορισμό. 

Γ ια τον υπολογισμό της ηλεκτρικής ενέργειας που 
απορρόφησε ο σταθμός από το δίκτυο για την πλήρωση 
των συστημάτων αποθήκευσης, σύμφωνα με τα προ¬ 
βλεπόμενα στο άρθρο 2 παρ. 25 περ. β' του νόμου, δεν 
λαμβάνονται υπόψη οι ώρες κατανομής, κατά τις οποίες 
ο σταθμός απορρόφησε ηλεκτρική ενέργεια, κατόπιν 
σχετικής εντολής του Διαχειριστή του Συστήματος για 
τη διασφάλιση της επάρκειας δυναμικού παραγωγής ή 
της περαιτέρω αξιοποίησης σταθμών Α.Π.Ε.. 

2. Κατά την αξιολόγηση της αίτησης, εξετάζεται αν, 
σύμφωνα με τα αποτελέσματα της ενεργειακής μελέτης 
που υποβάλλεται, επιτυγχάνεται αύξηση της διείσδυσης 
ενέργειας Α.Π.Ε. στο Σύστημα. Η εξέταση βασίζεται: 

α) Στην ηλεκτρική ενέργεια που εγχέεται ανά έτος απ’ 
ευθείας στο Σύστημα ή το Διασυνδεδεμένο Δίκτυο και 
παράγεται από τις μονάδες Α.Π.Ε. του σταθμού, 

β) Στην ηλεκτρική ενέργεια που εγχέεται ανά έτος 
στο Σύστημα ή το Διασυνδεδεμένο Δίκτυο και παρά- 
γεται από τις μονάδες ελεγχόμενης παραγωγής του 
σταθμού και 

γ) Στην ηλεκτρική ενέργεια που απορροφάται από το 
Σύστημα ή το Διασυνδεδεμένο Δίκτυο για την πλήρωση 
των συστημάτων αποθήκευσης του σταθμού. 

Η συνολικά εγχεόμενη ηλεκτρική ενέργεια σε ετήσια 
βάση, πρέπει να υπερβαίνει το 40% της ηλεκτρικής 
ενέργειας που παράγεται σε ετήσια βάση από τις μο¬ 
νάδες Α.Π.Ε. του σταθμού. Το σύνολο της ηλεκτρικής 
ενέργειας που εγχέεται στο Σύστημα ή το Διασυνδεδε- 
μένο Δίκτυο σε ετήσια βάση, υπολογίζεται με αφαίρεση 
της ηλεκτρικής ενέργειας που απορρόφησε ο σταθμός 
από αυτήν που συνολικά παρέδωσε στο Σύστημα ή το 
Διασυνδεδεμένο Δίκτυο. 

3. Σε περίπτωση αξιολόγησης συγκρουόμενων έργων, 
λαμβάνεται υπόψη ο βαθμός ικανοποίησης των αναγκών 
του Συστήματος. 

4. Αν ένας από τους ανωτέρω περιορισμούς και όρους 
δεν ικανοποιείται η Ρ.Α.Ε. γνωμοδοτεί αρνητικά προς 
τον Υπουργό Ανάπτυξης. 

Αρθρο 29 
Γνώμη της ΡΑΕ 

Γ ια τη διαμόρφωση της γνώμης της σχετικά με την 
απόρριψη ή αποδοχή της αίτησης για χορήγηση Αδειας 
για Υβριδικό Σταθμό που συνδέεται απευθείας στο Σύ¬ 
στημα ή στο Δίκτυο, η Ρ.Α.Ε. λαμβάνει υπόψη τα κριτή¬ 
ρια αξιολόγησης του άρρθου 3 παρ. 1 του νόμου, όπως 
αυτά εξειδικεύονται στο άρθρο 9 της παρούσας και 
τον Οδηγό Αξιολόγησης που εκδίδεται σύμφωνα με το 
άρθρο 5 παρ. 4 του νόμου, καθώς και τα στοιχεία που 
προβλέπονται στο άρθρο 28 της παρούσας. 

Αρθρο 30 
Στοιχεία Άδειας 

Πέραν των προβλεπομένων στο άρθρο 3 παρ. 3 του 
νόμου, η Αδεια για Υβριδικό Σταθμό που συνδέεται 
απευθείας στο Σύστημα ή στο Διασυνδεδεμένο Δίκτυο 
περιλαμβάνει επιπλέον τα ακόλουθα στοιχεία: 

α) Το είδος και το μέγεθος όλων των μονάδων παρα¬ 
γωγής ηλεκτρικής ενέργειας, καθώς και των μονάδων 
πλήρωσης των συστημάτων αποθήκευσης του σταθ¬ 
μού, 

β) Το είδος και τα βασικά χαρακτηριστικά των συστη¬ 
μάτων αποθήκευσης ενέργειας, 

γ) Το ποσοστό της ισχύος λειτουργίας των αποθηκευ¬ 
τικών μονάδων του σταθμού σύμφωνα με τις διατάξεις 
της παραγράφου 3 του άρθρου 9 του νόμου. 

ΚΕΦΑΛΑΙΟ Ζ' 

ΥΒΡΙΔΙΚΟΙ ΣΤΑΘΜΟΙ ΣΤΑ ΜΗ 
ΔΙΑΣΥΝΔΕΔΕΜΕΝΑ ΝΗΣΙΑ 

Αρθρο 31 

Γνωστοποίηση στοιχείων 
Μη Διασυνδεδεμένων Νησιών 

1. Με την απόφαση της Ρ.Α.Ε. η οποία εκδίδεται, σύμ¬ 
φωνα με τα οριζόμενα στο άρθρο 6 παρ. 3 του νόμου, 
καθορίζονται τα στοιχεία τα οποία ο Διαχειριστής Μη 
Διασυνδεδεμένων Νησιών γνωστοποιεί σε κάθε ενδια¬ 
φερόμενο για την υποβολή αίτησης για χορήγηση Αδει¬ 
ας για Υβριδικό Σταθμό, σε Μη Διασυνδεδεμένο Νησί. 
Ο Διαχειριστής Μη Διασυνδεδεμένων Νησιών, κατόπιν 
αιτήσεως του ενδιαφερομένου, χορηγεί τα στοιχεία 
αυτά εντός προθεσμίας ενός (1) μηνάς από την υποβολή 
της σχετικής αίτησης. 

2. Για την επίλυση της διαφοράς που ανακύπτει αν 
ενδιαφερόμενος αμφισβητεί κάποια από τα στοιχεία 
που γνωστοποίησε ο Διαχειριστής Μη Διασυνδεδεμένων 
Νησιών, συγκροτείται Επιτροπή φιλικών διαπραγματεύ¬ 
σεων που αποτελείται από έναν εκπρόσωπο κάθε μέ¬ 
ρους και έναν εκπρόσωπο της ΡΑΕ. Η σχετική απόφαση 
είναι δεσμευτική για τα μέρη. 

Αρθρο 32 

Υποβολή αίτησης για χορήγηση Αδειας 
για Υβριδικό Σταθμό 

Οι αιτήσεις για χορήγηση Αδειας για Υβριδικό Σταθμό 
στα Μη Διασυνδεδεμένο Νησιά υποβάλλονται σύμφωνα 
με τη διαδικασία που προβλέπεται στο άρθρο 3 της 
παρούσας. Οι αιτήσεις υποβάλλονται σύμφωνα με τον 
τύπο που καθορίζεται στο Παράρτημα 1 και συνοδεύ¬ 
ονται από τα έγγραφα και στοιχεία που καθορίζονται 
στα Παραρτήματα 1 και 3. Με την αίτηση υποβάλλεται 
απόδειξη καταβολής του προβλεπόμενου ανταποδοτι¬ 
κού τέλους. 

Αρθρο 33 
Τ ιμολόγηση 

1. Με την αίτηση για χορήγηση Αδειας για Υβριδι- 
κό Σταθμό υποβάλλονται και προτάσεις τιμολόγησης, 
σύμφωνα με τα προβλεπόμενα στο άρθρο 13 παρ. 3 
του νόμου. Ο ενδιαφερόμενος καταρτίζει τις προτά¬ 
σεις αυτές λαμβάνοντας υπόψη τα στοιχεία που έχει 
γνωστοποιήσει ο Διαχειριστής Μη Διασυνδεδεμένων 
Νησιών σύμφωνα με το άρθρο 31 της παρούσας και 


τα αποτελέσματα της τεχνικοοικονομικής μελέτης που 
υποβάλλεται σύμφωνα με το Παράρτημα 3. 

2. Οι τιμές με βάση τις οποίες τιμολογούνται, η ηλε¬ 
κτρική ενέργεια η οποία εγχέεται στο δίκτυο του νησιού 
από τις μονάδες ελεγχόμενης παραγωγής, η ενέργεια 
που απορροφάται από το δίκτυο του νησιού για την 
πλήρωση των συστημάτων αποθήκευσης, καθώς και 
η διαθεσιμότητα ισχύος των Υβριδικών Σταθμών, είναι 
ενιαίες για όλους τους Υβριδικούς Σταθμούς που λει¬ 
τουργούν στο αυτόνομο ηλεκτρικό σύστημα Μη Διασυν- 
δεδεμένου Νησιού, υπό την προϋπόθεση ότι οι σταθμοί 
αυτοί χρησιμοποιούν την ίδια τεχνολογία και λειτουρ¬ 
γούν με τους ίδιους όρους και περιορισμούς. 

3. Κατά την κατάρτιση της πρότασης για την τιμολό¬ 
γηση της ηλεκτρικής ενέργειας που εγχέει ο Υβριδικός 
Σταθμός στο δίκτυο του Μη Διασυνδεδεμένου Νησιού 
που παράγεται από τις μονάδες ελεγχόμενης παραγω¬ 
γής του (€/Μννό), ο ενδιαφερόμενος λαμβάνει υπόψη τα 
στοιχεία που γνωστοποιούνται από τον Διαχειριστή Μη 
Διασυνδεδεμένων Νησιών και υπολογίζει το μέσο οριακό 
κόστος παραγωγής ηλεκτρικής ενέργειας (μέσο ετήσιο 
μεταβλητό κόστος) των συμβατικών μονάδων αιχμής 
κατά το προηγούμενο έτος. Ως συμβατικές μονάδες 
αιχμής αυτόνομου ηλεκτρικού συστήματος νοούνται οι 
συμβατικές μονάδες παραγωγής, οι οποίες λειτουργούν 
για χρονικό διάστημα μικρότερο του 30% του έτους 
αναφοράς. Στο χρονικό αυτό διάστημα δεν περιλαμβά¬ 
νονται οι περίοδοι συντήρησης ή βλάβης των μονάδων. 
Το κόστος αυτό υπολογίζεται για το σύνολο της ηλε¬ 
κτρικής ενέργειας που παρέδωσαν στο δίκτυο οι μονά¬ 
δες αιχμής κατά το προηγούμενο έτος, λαμβανομένων 
υπόψη των εξής μεταβλητών στοιχείων κόστους: 

α) Καυσίμου, 

β) Λειτουργίας και συντήρησης και 

γ) Αγοράς δικαιωμάτων εκπομπών ρύπων που αντι¬ 
στοιχούν στην ηλεκτρική ενέργεια που υποκαθίσταται 
από τις μονάδες του Υβριδικού Σταθμού κατά τις ώρες 
παροχής εγγυημένης ισχύος. Ως τιμή αγοράς δικαιωμά¬ 
των εκπομπών ρύπων, λαμβάνεται μια εκτιμώμενη τιμή 
με βάση τις μέσες τιμές αγοράς στις διεθνείς αγορές 
δικαιωμάτων εκπομπών ρύπων, κατά το τελευταίο τρί¬ 
μηνο πριν από την υποβολή της αίτησης. 

4. Κατά την κατάρτιση της πρότασης για την τιμολό¬ 
γηση της ενέργειας που απορροφά ο Υβριδικός Σταθμός 
από το δίκτυο του Μη Διασυνδεδεμένου Νησιού για την 
πλήρωση του συστήματος αποθήκευσής του (€/Μννό), 
ο ενδιαφερόμενος λαμβάνει υπόψη το μέσο μεταβλητό 
κόστος παραγωγής ηλεκτρικής ενέργειας των συμβα¬ 
τικών μονάδων βάσης κατά το προηγούμενο έτος. Ως 
συμβατικές μονάδες βάσης αυτόνομου ηλεκτρικού συ¬ 
στήματος νοούνται οι μονάδες παραγωγής, οι οποίες 
λειτουργούν για χρονικό διάστημα μεγαλύτερο του 70% 
του έτους αναφοράς. Στο χρονικό αυτό διάστημα δεν 
περιλαμβάνονται οι περίοδοι συντήρησης ή βλάβης των 
μονάδων. Το μέσο μεταβλητό κόστος παραγωγής υπο¬ 
λογίζεται σε ετήσια βάση, λαμβανομένων υπόψη των 
εξής μεταβλητών στοιχείων κόστους: 

α) Καυσίμου, 

β) Λειτουργίας και συντήρησης και 

γ) Αγοράς δικαιωμάτων εκπομπών ρύπων που αντι¬ 
στοιχούν στην ηλεκτρική ενέργεια που απορροφάται 
από το δίκτυο για την πλήρωση του συστήματος αποθή¬ 
κευσης του Υβριδικού Σταθμού. Ως τιμή αγοράς δικαιω- 




9364 


ΕΦΗΜΕΡΙΣ ΤΗΣ ΚΥΒΕΡΝΗΣΕΩΣ (ΤΕΥΧΟΣ ΔΕΥΤΕΡΟ) 


μάτων εκπομπών ρύπων λαμβάνεται μια εκτιμώμενη τιμή 
με βάση τις μέσες τιμές αγοράς στις διεθνείς αγορές 
δικαιωμάτων εκπομπών ρύπων, κατά το τελευταίο τρί¬ 
μηνο πριν από την υποβολή της αίτησης. 

5. Κατά την κατάρτιση της πρότασης για την τιμολό¬ 
γηση της διαθεσιμότητας ισχύος Υβριδικού Σταθμού, ο 
ενδιαφερόμενος λαμβάνει υπόψη τα αναφερόμενα στο 
άρθρο 13 παρ. 3 περ. α' του νόμου για το τίμημα της 
διαθεσιμότητας ισχύος των εγκαταστάσεων παραγω¬ 
γής. Η τιμή, με βάση την οποία τιμολογείται, σε μηνιαία 
βάση, η διαθεσιμότητα ισχύος των μονάδων ελεγχόμε¬ 
νης παραγωγής Υβριδικού Σταθμού που συνδέεται στο 
δίκτυο Μη Διασυνδεδεμένου Νησιού, υπολογίζεται ως 
το 1/12 του αθροίσματος των εξής παραγόντων: 

α) Της ετήσιας επιβάρυνσης που αντιστοιχεί στην 
απόσβεση του εκτιμώμενου κεφαλαιουχικού κόστους 
κατασκευής, λαμβάνοντας υπόψη την εύλογη απόδο¬ 
ση των επενδεδυμένων κεφαλαίων, νεοεισερχόμενου 
συμβατικού σταθμού παραγωγής, όπως αυτός ορίζεται 
στο άρθρο 13 παρ. 3 περ. α' του νόμου, ισχύος και τε¬ 
χνολογίας αντίστοιχης με τις ανάγκες του αυτόνομου 
ηλεκτρικού συστήματος του νησιού, και 

β) Του ετήσιου σταθερού κόστους λειτουργίας του 
σταθμού αυτού. 

Το κόστος κατασκευής και το ετήσιο σταθερό κόστος 
λειτουργίας λαμβάνονται υπόψη από τη Ρ.Α.Ε., μαζί με 
τα στοιχεία που γνωστοποιούνται από το Διαχειριστή 
Μη Διασυνδεδεμένων Νησιών. 

Για τον υπολογισμό της ετήσιας επιβάρυνσης που 
αναφέρεται στην περίπτωση α', ως εύλογη απόδοση 
των επενδεδυμένων κεφαλαίων θεωρείται η απόδοση 
επενδυτικού σχεδίου ισοδύναμου κινδύνου και ως χρό¬ 
νος οικονομικής ζωής της επένδυσης λαμβάνεται ο εύ¬ 
λογος χρόνος που ο σταθμός θεωρείται λειτουργικός. 

Άρθρο 34 

Επεξεργασία Αιτήσεων 

1. Κατά την αξιολόγηση της τεχνικοοικονομικής με¬ 
λέτης, εξετάζεται αν τα δεδομένα που χρησιμοποιήθη¬ 
καν για την εκπόνηση της οικονομοτεχνικής μελέτης, 
ταυτίζονται ή είναι συμβατά με τα δεδομένα που έχει 
γνωστοποιήσει ο Διαχειριστής Μη Διασυνδεδεμένων 
Νησιών σύμφωνα με τα προβλεπόμενα στο άρθρο 31 της 
παρούσας. Αν υπάρχουν αποκλίσεις από τα ανωτέρω 
στοιχεία, οι οποίες καθιστούν αδύνατη την αξιολόγηση 
της αίτησης, η Ρ.Α.Ε. γνωμοδοτεί αρνητικά προς τον 
Υπουργό Ανάπτυξης. 

2. Για την αξιολόγηση της συμβατότητας του Υβρι- 
δικού Σταθμού με το Αυτόνομο Ηλεκτρικό Σύστημα 
Μη Διασυνδεδεμένων Νησιών και για την ασφάλεια 
και ευστάθεια της λειτουργίας του, εξετάζεται αν το 
μέγεθος και ο σχεδιασμός του σταθμού, καθώς και ο 
προτεινόμενος τρόπος λειτουργίας του είναι συμβατά 
με το μέγεθος και τα χαρακτηριστικά του Αυτόνομου 
Ηλεκτρικού Συστήματος του Μη Διασυνδεδεμένου Νη¬ 
σιού. Γ ια το σκοπό αυτό, η Ρ.Α.Ε. αιτείται την γνώμη 
του Διαχειριστή Μη Διασυνδεδεμένων Νησιών διαβιβά- 
ζοντάς του όλα τα αναγκαία στοιχεία. Ο Διαχειριστής 
Μη Διασυνδεδεμένων Νησιών, εκτιμά τη συμβατότητα 
του σταθμού και του προτεινόμενου τρόπου λειτουρ¬ 
γίας του, με τη λειτουργία του αυτόνομου ηλεκτρικού 
συστήματος του νησιού, και διαβιβάζει την εισήγησή του 
στη Ρ.Α.Ε. εντός προθεσμίας είκοσι πέντε (25) ημερών 


από την παραλαβή των στοιχείων. Ο Διαχειριστής Μη 
Διασυνδεδεμένων Νησιών, με βάση τα ανωτέρω στοι¬ 
χεία, εισηγείται αιτιολογημένα για τον προσδιορισμό 
του ποσοστού που αναφέρεται στο άρθρο 10 παρ. 2 
του νόμου και το οποίο πρέπει να είναι μεγαλύτερο 
από 80% και μικρότερο ή ίσο του 100%. 

3. Γ ια την αξιολόγηση του σχεδιασμού και της λειτουρ¬ 
γίας του Υβριδικού Σταθμού, εξετάζεται αν, σύμφωνα 
με τα υποβαλλόμενα στοιχεία, καθώς και τα αποτελέ¬ 
σματα της τεχνικοοικονομικής Μελέτης, πληρούνται οι 
περιορισμοί που τίθενται από το νόμο και τον Κώδικα 
Διαχείρισης Μη Διασυνδεδεμένων Νησιών. 

Γ ια την πλήρωση του όρου σχετικά με τη Μέγιστη 
Ισχύ Παραγωγής των μονάδων Α.Π.Ε. του σταθμού, 
σύμφωνα με τα προβλεπόμενα στο άρθρο 2 παρ. 25 
περίπτωση γ' του νόμου, λαμβάνονται υπόψη μόνο οι 
μονάδες Α.Π.Ε. που συνδέονται στο δίκτυο του Μη Δια- 
συνδεδεμένου Νησιού. Οι Μονάδες Α.Π.Ε. του Υβριδικού 
Σταθμού που δεν συνδέονται στο δίκτυο ούτε λειτουρ¬ 
γούν παράλληλα με αυτό και τροφοδοτούν απ’ ευθείας 
τις αποθηκευτικές μονάδες του Υβριδικού Σταθμού, δεν 
εμπίπτουν στον ανωτέρω περιορισμό. 

Γ ια τον υπολογισμό της ηλεκτρικής ενέργειας που 
απορρόφησε ο σταθμός από το δίκτυο για την πλή¬ 
ρωση των συστημάτων αποθήκευσης, σύμφωνα με τα 
προβλεπόμενα στο άρθρο 2 παρ. 25 περ. β' του νόμου, 
λαμβάνονται υπόψη μόνο οι ώρες κατά τις οποίες η 
υπολογιζόμενη σε ωριαία βάση διαφορά ηλεκτρικής 
ενέργειας, είναι θετική. 

Γ ια τον υπολογισμό της ηλεκτρικής ενέργειας που 
χρησιμοποιείται για την πλήρωση των συστημάτων 
αποθήκευσης του σταθμού, δεν λαμβάνονται υπόψη οι 
ώρες λειτουργίας του αυτόνομου ηλεκτρικού συστήμα¬ 
τος, κατά τις οποίες ο σταθμός απορρόφησε ηλεκτρική 
ενέργεια, κατόπιν σχετικής εντολής του Διαχειριστή 
Μη Διασυνδεδεμένων Νησιών για τη διασφάλιση της 
επάρκειας δυναμικού παραγωγής ή της περαιτέρω αξι¬ 
οποίησης σταθμών Α.Π.Ε.. 

4. Η μείωση της παραγόμενης ηλεκτρικής ενέργειας 
από συμβατικά καύσιμα για την κάλυψη των αναγκών 
των καταναλωτών σε ετήσια βάση, σύμφωνα με τις 
διατάξεις του άρθρου 6 παρ. 2 του νόμου, υπολογίζε¬ 
ται με βάση τα αποτελέσματα της τεχνικοοικονομικής 
Μελέτης που υποβάλλεται από τον αιτούντα και δεν 
πρέπει να υπολείπεται του 40% της συνολικά παρα- 
γόμενης ηλεκτρικής ενέργειας από τις μονάδες Α.Π.Ε. 
του σταθμού. 

5. Κατά την αξιολόγηση της τεχνικοοικονομικής με¬ 
λέτης και την εξέταση της λειτουργίας του σταθμού 
ελέγχεται η ελάχιστη αποθηκευμένη ενέργεια που ο 
σταθμός πρέπει να διατηρεί στο αποθηκευτικό του 
σύστημα, ώστε να διασφαλίζεται η παροχή της εγγυ¬ 
ημένης ισχύος σε περιόδους ανεπαρκούς παραγωγής 
ηλεκτρικής ενέργειας από τις μονάδες Α.Π.Ε. του σταθ¬ 
μού. Η ελάχιστη ενέργεια αυτή εκφράζεται σε Μ\Λ/ίι 
παραγωγής των μονάδων ελεγχόμενης παραγωγής του 
σταθμού και θα πρέπει να αποτρέπει την εν γένει απορ¬ 
ρόφηση ηλεκτρικής ενέργειας συμβατικών μονάδων για 
τη διασφάλιση της παροχής εγγυημένης ισχύος του 
Υβριδικού Σταθμού. 

6. Κατά την αξιολόγηση της τεχνικοοικονομικής μελέ¬ 
της εξετάζεται εάν η λειτουργία του Υβριδικού σταθμού 
επηρεάζει σημαντικά τη λειτουργία των σταθμών ΑΠΕ 

που είναι συνδεδεμένα στο αυτόνομο ηλεκτρικό σύστη¬ 
μα και δεν αποτελούν μέρος του Υβριδικού. 

7. Σε περίπτωση αξιολόγησης συγκρουόμενων έργων 
λαμβάνεται υπόψη ο βαθμός ικανοποίησης των αναγκών 
του συστήματος. 

8. Αν ένας από τους ανωτέρω περιορισμούς και όρους 
δεν πληρούται η Ρ.Α.Ε. γνωμοδοτεί αρνητικά προς τον 
Υπουργό Ανάπτυξης. 

Άρθρο 35 

Διόρθωση τεχνικοοικονομικής μελέτης 

Αν, κατά την αξιολόγηση της αίτησης, η Ρ.Α.Ε. διαπι¬ 
στώσει ότι η υποβληθείσα τεχνικοοικονομική μελέτη βα¬ 
σίσθηκε σε στοιχεία, την ακρίβεια των οποίων δεν ήταν 
δυνατό να γνωρίζει ο αϊτών κατά την εκπόνηση της, η 
Ρ.Α.Ε. μπορεί, πριν τη διατύπωση της γνώμης της προς 
τον Υπουργό Ανάπτυξης, να ζητήσει με αιτιολογημένη 
απόφαση από τον ενδιαφερόμενο, την υποβολή, εντός 
τακτής προθεσμίας, νέας τεχνικοοικονομικής μελέτης. 
Αν η ανωτέρω προθεσμία παρέλθει άπρακτη, η ΡΑΕ 
γνωμοδοτεί αρνητικά. 

Αρθρο 36 
Γνώμη ΡΑΕ 

Για τη διαμόρφωση της γνώμης σχετικά με την απόρ¬ 
ριψη ή αποδοχή της αίτησης για χορήγηση Αδειας για 
Υβριδικό Σταθμό στα μη Διασυνδεδεμένα Νησιά, η Ρ.Α.Ε. 
λαμβάνει υπόψη τα κριτήρια αξιολόγησης που προβλέ- 
πονται στο άρθρο 3 παρ. 1 του νόμου όπως αυτά εξει¬ 
δικεύονται στο άρθρο 9 της παρούσας και τον Οδηγό 
Αξιολόγησης που εκδίδεται σύμφωνα με τις διατάξεις 
του άρθρου 5 παρ. 4 του νόμου, καθώς και τα στοιχεία 
που προβλέπονται στο άρθρο 34 της παρούσας. 

Άρθρο 37 
Στοιχεία Άδειας 

Πέραν των προβλεπομένων στο άρθρο 3 παρ. 3 του 
νόμου, η Αδεια για Υβριδικό Σταθμό στα Μη Διασυνδεδε- 
μένα Νησιά, περιλαμβάνει και τα ακόλουθα στοιχεία: 

α) Το είδος και το μέγεθος όλων των μονάδων παρα¬ 
γωγής ηλεκτρικής ενέργειας, καθώς και των μονάδων 
πλήρωσης των συστημάτων αποθήκευσης. 

β) Το είδος και τα βασικά χαρακτηριστικά των συστη¬ 
μάτων αποθήκευσης ενέργειας. 

γ) Την τιμή με την οποία τιμολογείται, σε μηνιαία 
βάση, η διαθεσιμότητα της εγγυημένης ισχύος από τον 
Υβριδικό Σταθμό (€/Μ \Ν). 

δ) Την τιμή με την οποία τιμολογείται η ηλεκτρική 
ενέργεια που εγχέεται στο δίκτυο από τις μονάδες 
ελεγχόμενης παραγωγής του Υβριδικού Σταθμού (€/ 
Μ\Μί). 

ε) Την τιμή με την οποία τιμολογείται η ηλεκτρική 
ενέργεια που απορροφά ο Υβριδικός Σταθμός από το 
δίκτυο, για την πλήρωση των συστημάτων αποθήκευσής 
του (€/Μ\Λ/Ιί). 

στ) Τους όρους της σύμβασης πώλησης με τον Δια¬ 
χειριστή Μη Διασυνδεδεμένων Νησιών της ηλεκτρικής 
ενέργειας που παράγεται από τις μονάδες παραγωγής 
του Υβριδικού Σταθμού. 

ζ) Τους όρους απορρόφησης ηλεκτρικής ενέργειας 
από το δίκτυο για την πλήρωση των συστημάτων απο¬ 
θήκευσης. 


η) Τις ώρες του έτους, κατά τις οποίες ο Υβριδικός 
Σταθμός υποχρεούται να παρέχει την εγγυημένη του 
ισχύ. 

θ) Το ποσοστό της ισχύος λειτουργίας των αποθη¬ 
κευτικών μονάδων του σταθμού, σύμφωνα με το άρθρο 
10 παρ. 2 του νόμου. 

ι) Την επιλογή διενέργειας ή μη συμψηφισμού, σε ωρι¬ 
αία βάση, που προβλέπεται στο άρθρο 13 παρ. 3 περ. 
ε’ του νόμου. 

ια) Την ελάχιστη αποθηκευμένη ενέργεια που ο σταθ¬ 
μός θα πρέπει να διατηρεί στο αποθηκευτικό του σύστη¬ 
μα, σύμφωνα με το άρθρο 34 παρ. 5 της παρούσας. 

ιβ) Την προθεσμία για την υπογραφή της Σύμβασης 
Πώλησης και της Σύμβασης Σύνδεσης μεταξύ του πα¬ 
ραγωγού και του Διαχειριστή Μη Διασυνδεδεμένων 
Νησιών. 

ΚΕΦΑΛΑΙΟ Η' 

ΠΑΡΑΚΟΛΟΥΘΗΣΗ ΕΡΓΩΝ Α.Π.Ε. ΚΑΙ Σ.Η.Θ.Υ.Α 
Άρθρο 38 

Υποχρεώσεις κατόχων Αδειας 

1. Ο κάτοχος Αδειας υποχρεούται να τηρεί τους ει¬ 
δικούς και τους γενικούς όρους της Αδειας, καθώς και 
το νομοθετικό και κανονιστικό πλαίσιο που διέπει τη 
δραστηριότητα αυτή. 

2. Ο κάτοχος Αδειας υποχρεούται να ενημερώνει τη 
Ρ.Α.Ε. για την πρόοδο των έργων. Μετά τη λήψη της 
Αδειας και μέχρι την έκδοση της άδειας λειτουργίας ο 
κάτοχος Αδειας υποχρεούται: 

α) Να ενημερώνει τη Ρ.Α.Ε. για την πρόοδο υλοποίησης 
των έργων, με την υποβολή σχετικής έκθεσης ανά εξά¬ 
μηνο. Η έκθεση υποβάλλεται σύμφωνα με το Παράρτημα 
4 και περιλαμβάνει, περιγραφή των εργασιών που έχουν 
πραγματοποιηθεί, τον προγραμματισμό εργασιών και 
ενεργειών που απαιτούνται για την ολοκλήρωση του 
έργου, καθώς και κάθε άλλο στοιχείο και πληροφορία 
σχετικά με την εγκατάσταση και λειτουργία του έργου. 
Από την έκθεση του πρώτου εξαμήνου πρέπει να προ¬ 
κύπτει ότι ο κάτοχος της Αδειας έχει προβεί σε όλες 
τις αναγκαίες ενέργειες για τη λήψη της άδειας εγκα¬ 
τάστασης. Η πρώτη έκθεση περιλαμβάνει αντίγραφα 
των δημοσιεύσεων περιλήψεως της άδειας παραγωγής 
εκτός εάν τα στοιχεία αυτά είχαν γνωστοποιηθεί νω¬ 
ρίτερα στη Ρ.Α.Ε. 

β) Να ενημερώνει τη Ρ.Α.Ε. για κάθε έγκριση ή άδεια 
ή αρνητική γνωμοδότηση που λαμβάνει στο πλαίσιο 
της διαδικασίας περιβαλλοντικής αδειοδότησης και να 
κοινοποιεί, χωρίς υπαίτια καθυστέρηση στη Ρ.Α.Ε., αντί¬ 
γραφα των σχετικών αποφάσεων και εγγράφων. 

γ) Να παρέχει στη Ρ.Α.Ε. κάθε στοιχείο ή έγγραφο 
εφόσον του ζητείται, καθώς και διευκρινήσεις σε πε¬ 
ρίπτωση διαπίστωσης απόκλισης από τους όρους της 
Άδειας και τις υποχρεώσεις του σύμφωνα με τον νόμο 
και τον παρόντα Κανονισμό. 

3. Μετά τη λήψη της άδειας λειτουργίας ο κάτοχος 
της Αδειας οφείλει εντός του πρώτου διμήνου κάθε 
ημερολογιακού έτους να ενημερώνει την αρμόδια υπη¬ 
ρεσία του Υπουργείου Ανάπτυξης και τη Ρ.Α.Ε. σχετικά 
με τα ακόλουθα στοιχεία που αφορούν το προηγούμενο 
έτος: 

α) Την ετήσια παραγωγή ενέργειας και τη Μέγιστη 
Ισχύ Παραγωγής του Σταθμού που καταγράφηκε κατά 
το διάστημα αυτό. 

β) Το ετήσιο ποσοστό μη διαθεσιμότητας του Σταθμού 
και τους λόγους στους οποίους οφείλεται. 

γ) Τυχόν προβλήματα λειτουργίας του Σταθμού που 
οφείλονται στο Σύστημα ή το Δίκτυο. 

Αρθρο 39 

Ανάκληση της Αδειας 

1. Με απόφαση του Υπουργού Ανάπτυξης που εκδί- 
δεται μετά από γνώμη της Ρ.Α.Ε. η Άδεια μπορεί να 
ανακληθεί σε περίπτωση παραβίασης του νομοθετικού 
και κανονιστικού πλαισίου, καθώς και των γενικών και 
ειδικών όρων της. 

2. Εκτός από τους λόγους ανάκλησης που προβλέ- 
πονται στο άρθρο 3 παρ. 4 του νόμου και το άρθρο 18 
παρ. 9 της παρούσας, η Άδεια μπορεί να ανακαλείται 
και στις ακόλουθες περιπτώσεις: 

α) Μετά από έγγραφη αίτηση του κατόχου της Αδει¬ 
ας. 

β) Λόγω παύσης, για οποιοδήποτε λόγο, της άσκησης 
της δραστηριότητας για την οποία έχει χορηγηθεί η 
Αδεια και 

γ) Μετά από διαπίστωση αδυναμίας υλοποίησης του 
έργου. 

3. Όταν συντρέχουν οι προϋποθέσεις ανάκλησης λόγω 
παράβασης των όρων της Αδειας καθώς και στις περι¬ 
πτώσεις β' και γ' της παρ. 2 του παρόντος άρθρου, η 
Ρ.Α.Ε. κοινοποιεί στον κάτοχο της Αδειας πράξη διαπί¬ 
στωσης παράβασης στην οποία περιγράφεται η παρά¬ 
βαση και ζητούνται διευκρινίσεις εντός δεκαπέντε (15) 
ημερών από την κοινοποίηση. Η πράξη Διαπίστωσης 
Παράβασης κοινοποιείται στον Υπουργό Ανάπτυξης. Αν 
παρέλθει άπρακτη η ανωτέρω προθεσμία ή σε περίπτω¬ 
ση εμπρόθεσμης απάντησης του κατόχου της Αδειας με 
την οποία δεν αντικρούεται η τέλεση της παράβασης, 
η Ρ.Α.Ε. μπορεί να εισηγηθεί στον Υπουργό Ανάπτυξης 
την ανάκληση της Αδειας. 

4. Η απόφαση του Υπουργού Ανάπτυξης για ανάκληση 
της Αδειας κοινοποιείται στον κάτοχο της Αδειας και 
γνωστοποιείται στη Ρ.Α.Ε.. 

ΚΕΦΑΛΑΙΟ Θ' 

ΜΕΤΑΒΙΒΑΣΗ ΑΔΕΙΑΣ 

Αρθρο 40 

1. Η Αδεια μεταβιβάζεται με απόφαση του Υπουργού 
Ανάπτυξης που εκδίδεται μετά από γνώμη της Ρ.Α.Ε.. Η 
μεταβίβαση της Αδειας πραγματοποιείται, εφόσον δεν 
παραβιάζονται οι διατάξεις της κείμενης νομοθεσίας 
για την προστασία του ανταγωνισμού. 

2. Με τη μεταβίβαση της Αδειας, ο νέος κάτοχος της 


Αδειας υπεισέρχεται στο σύνολο των δικαιωμάτων και 
υποχρεώσεων που απορρέουν από αυτήν. 

Αρθρο 41 

Διαδικασία Μεταβίβασης Αδειας 

1. Ο κάτοχος της Αδειας υποβάλει στη Ρ.Α.Ε. αίτηση 
μεταβίβασης της Άδειας στην οποία αναφέρεται το 
πρόσωπο στο οποίο πρόκειται να μεταβιβασθεί η Αδεια. 
Με την αίτηση του κατόχου της Άδειας συνυποβάλλεται 
δήλωση αποδοχής μεταβίβασης από το πρόσωπο στο 
οποίο πρόκειται να μεταβιβασθεί η Άδεια. Η ανωτέρω 
αίτηση και δήλωση συνοδεύεται από τα στοιχεία που 
αναφέρονται στο Παράρτημα 5. Αντίγραφο της αίτησης 
υποβάλλεται από τον κάτοχο της Αδειας στον Υπουργό 
Ανάπτυξης. 

2. Η Ρ.Α.Ε. μπορεί να ζητήσει εγγράφως εντός τακτής 
προθεσμίας από τον κάτοχο της Αδειας και το πρόσω¬ 
πο στο οποίο πρόκειται να μεταβιβασθεί η Αδεια, την 
παροχή πληροφοριών και συμπληρωματικών στοιχείων, 
που κατά την κρίση της απαιτούνται για την αξιολόγηση 
της αίτησης μεταβίβασης. Αν η ταχθείσα προθεσμία 
παρέλθει άπρακτη, η αίτηση θεωρείται μη πλήρης και 
η Ρ.Α.Ε. γνωμοδοτεί αρνητικά προς τον Υπουργό Ανά¬ 
πτυξης. 

3. Η Ρ.Α.Ε. δημοσιοποιεί περίληψη της υποβαλλόμενης 
αίτησης στην ιστοσελίδα της. Εντός δέκα (10) ημερών 
από την ανωτέρω δημοσιοποίηση, πρόσωπα που έχουν 
έννομο συμφέρον, μπορούν να υποβάλουν στη Ρ.Α.Ε. 
αιτιολογημένες αντιρρήσεις. Οι υποβαλλόμενες αντιρ¬ 
ρήσεις συνοδεύονται από τα έγγραφα και στοιχεία που 
είναι αναγκαία για την τεκμηρίωσή τους. Αντιρρήσεις 
που υποβάλλονται εκπρόθεσμα ή από πρόσωπα που 
δεν έχουν έννομο συμφέρον ή δεν συνοδεύονται από 
τα αναγκαία για την τεκμηρίωσή τους στοιχεία, απορρί¬ 
πτονται ως απαράδεκτες. Η Ρ.Α.Ε. κοινοποιεί τις αντιρ¬ 
ρήσεις που έχουν υποβληθεί, στον κάτοχο της Αδειας 
και το πρόσωπο στο οποίο πρόκειται να μεταβιβασθεί 
η Αδεια. 

4. Μετά την παρέλευση της προθεσμίας υποβολής 
αντιρρήσεων η Ρ.Α.Ε. επεξεργάζεται την αίτηση μεταβί¬ 
βασης σύμφωνα με τα κριτήριο ζ' του άρθρου 3 παρ. 1 
του νόμου όπως εξειδικεύεται στο άρθρο 9 της παρού¬ 
σας και τον Οδηγό Αξιολόγησης που εκδίδεται σύμφωνα 
με τις διατάξεις του άρθρου 5 παρ. 4 του νόμου, και 
γνωμοδοτεί προς τον Υπουργό Ανάπτυξης. 

Άρθρο 42 
Παραρτήματα 

Προσαρτώνται και αποτελούν αναπόσπαστο μέρος 
της παρούσας τα Παραρτήματα 1„ 2, 3, 4, 5, 6 και 7. 

Παράρτημα 1 

Έντυπο Αίτησης για Χορήγηση Αδειας Παραγωγής Ηλεκτρικής Ενέργειας 
Μέρος 1 - Στοιχεία αιτούντος 


1 . 

Όνομα / επωνυμία 

2. 

Κατοικία / έδρα 

3. 

Νόμιμος εκπρόσωπος ή διαχειριστής νομικού προσώπου, ένωσης εταιρειών ή κοινοπραξίας 

4. Όνομα και στοιχεία επικοινωνίας (τηλέφωνο, φαξ, ταχυδρομική και ηλεκτρονική διεύθυνση) του προ¬ 

σώπου το οποίο ορίζεται ως αντίκλητος του αιτούντος για την επικοινωνία με τη ΡΑΕ 

5. Αν ο αϊτών είναι νομικό πρόσωπο, κοινοπραξία ή ένωση εταιρειών, η σύνθεσή του ως προς τα ποσο¬ 

στά των συμμετεχόντων σε αυτό 

6. 

Εταιρική εικόνα του αιτούντος και συνοπτική παρουσίαση των επιχειρηματικών του δραστηριοτήτων 


Μέρος 2 - Περιγραφή έργου 

7. 

Προτεινόμενη θέση του σταθμού παραγωγής (τοποθεσία, δήμος, νομός) 

8. 

Σχέδιο χωρίς γεωγραφικό υπόβαθρο (μορφής σκαριφήματος) του χώρου εγκατάστασης του σταθμού 
σε κατάλληλη κλίμακα ώστε να περιλαμβάνεται σε σελίδα μεγέθους Α4, συνοδευόμενο από πίνακα 
συντεταγμένων των κορυφών του πολυγώνου του γηπέδου σύμφωνα με το Ελληνικό Γεωδαιτικό Σύ¬ 
στημα Αναφοράς (ΕΓΣΑ) ’87. 

9. 

Χρησιμοποιούμενη μορφή ενέργειας 

10. 

Εγκατεστημένη ισχύς του σταθμού, αριθμός και τύπος των μονάδων που απαρτίζουν τον σταθμό 
(Μ\Λ/) 


Μέρος 3 -Ενεργειακή μελέτη και τεκμηρίωση δυναμικού ΑΠΕ 

11. Ενεργειακή μελέτη 

Παρουσίαση ενεργειακής μελέτης για τον υπολογισμό και τεκμηρίωση της παραγόμενης ενέργειας 
στη θέση εγκατάστασης του σταθμού βάσει του δυναμικού ΑΠΕ ή στην περίπτωση χρήσης ανανεώσι¬ 
μου καυσίμου ή ΣΗΘΥΑ για τον υπολογισμό του ενεργειακού ισοζυγίου του έργου. 

12. Τεκμηρίωση δυναμικού ΑΠΕ 

Τεκμηρίωση του δυναμικού ΑΠΕ στην προτεινόμενη θέση εγκατάστασης με παρουσίαση των μετρή¬ 
σεων και δεδομένων στα οποία βασίζεται η ενεργειακή μελέτη. 

Σε περίπτωση που απαιτείται τροφοδοσία της εγκατάστασης, τεκμηρίωση της εξασφάλισης της 
προμήθειας / τροφοδοσίας της πρώτης ύλης. 


Μέρος 4 - Εξασφάλιση θέσης 

13. Τεκμηρίωση εξασφάλισης ή δυνατότητας εξασφάλισης θέσης 

Υποβάλλονται έγγραφα με τα οποία τεκμηριώνεται η εξασφάλιση της θέσης εγκατάστα¬ 
σης του προτεινόμενου έργου σύμφωνα με τις διατάξεις του άρθρου 7 του ν. 3468/2006 








9368 


ΕΦΗΜΕΡΙΣ ΤΗΣ ΚΥΒΕΡΝΗΣΕΩΣ (ΤΕΥΧΟΣ ΔΕΥΤΕΡΟ) 


Μέρος 5 - Προκαταρκτική τεχνική μελέτη 


14. Προκαταρκτική τεχνική μελέτη του προτεινόμενου έργου 

Η μελέτη αυτή περιλαμβάνει τουλάχιστον τα εξής στοιχεία: 

• Περιγραφή της χρησιμοποιούμενης τεχνολογίας και των εγκαταστάσεων που θα απαιτηθούν. 

• Προκαταρκτική εκτίμηση του τρόπου σύνδεσης με το Δίκτυο ή το Σύστημα. 

• Σε περίπτωση που απαιτείται τροφοδοσία της εγκατάστασης, τεκμηρίωση της εξασφάλισης της προμήθειας / 
τροφοδοσίας της πρώτης ύλης. 

• Χάρτες αποτύπωσης του σταθμού σε κλίμακα 1:5.000 και 1:50.000 της Γεωγραφικής Υπηρεσίας Στρατού: 

- Σε περίπτωση αιολικού σταθμού, αποτυπώνεται το πολύγωνο του γηπέδου του σταθμού και η θέση των 
ανεμογεννητριών. 

• - Σε περίπτωση ΜΥΗΕ, αποτυπώνεται η θέση υδροληψίας και η θέση του σταθμού. 

• Σε περίπτωση Φ/Β σταθμού και σε κάθε άλλη περίπτωση, αποτυπώνεται το πολύγωνο του γηπέδου του σταθμού. 

• Συντεταγμένες των ανωτέρω σημείων σε πίνακα (θχοθΙ) και σε ηλεκτρονική μορφή σύμφωνα με το «Ελληνικό 
Γεωδαιτικό Σύστημα Αναφοράς (ΕΓΣΑ) ’87». Η μορφή των αρχείων αποτύπωσης είναι κατά σειρά προτίμησης 
δΗΑΡΕΡΙΙΕ (*.5ΗΡ), ή ΘΕΟΜΕϋΙΑ ΑΘΘΕ33 (*.ΜϋΒ), ή ΜΑΡΙΝΡΟ (*.ΜΙΡ), ή ΑΙΙΤΟΟΑϋ (*.ϋ\Λ/(3). 

Μέρος 6 - Επιχειρηματικό σχέδιο έργου 


15. Επιχειρηματικό σχέδιο του έργου 

Συνοπτική παρουσίαση του επιχειρηματικού σχεδίου του έργου, στο οποίο περιλαμβάνονται τα εξής: 

• Προϋπολογισμός του έργου ο οποίος περιλαμβάνει τα ακόλουθα στοιχεία: 

- Κόστος μελετών και αδειοδότησης. 

- Κόστος Η/Μ εξοπλισμού. 

- Κόστος έργων υποδομής (κατασκευή οδών πρόσβασης, εσωτερικής οδοποιίας, βελτίωση υφιστάμενων οδών, 
λοιπά έργα πολιτικού μηχανικού). 

- Κόστος διασύνδεσης με το δίκτυο και σχετική ανάλυση. 

• Χρηματοδοτική διάρθρωση της επένδυσης (ίδια κεφάλαια, δανειακά κεφάλαια /χρηματοδοτική μίσθωση, 
επιδότηση). 

• Τρόπος κάλυψης των απαιτούμενων ιδίων κεφαλαίων. 

Αναλύεται ο τρόπος κάλυψης της ίδιας συμμετοχής, με αναφορά σε συγκεκριμένα ποσοτικά στοιχεία, για τα οποία 
υποβάλλονται έγγραφα τεκμηρίωσης στο Μέρος 8 του παρόντος Παραρτήματος. 

• Υποθέσεις εργασίας, όπως π.χ. επιτόκιο δανεισμού, περίοδος αποπληρωμής δανείου, κτλ. 

• Χρονοδιάγραμμα κατασκευής και ημερομηνία έναρξης λειτουργίας. 

• Προβλέψεις επενδυτικών, χρηματοδοτικών και λειτουργικών χρηματορροών για 25 έτη για υδροηλεκτρικούς 
σταθμούς και για 20 έτη για τους λοιπούς σταθμούς (περιλαμβανομένης της κατασκευαστικής περιόδου) 
διαρθρωμένες ως εξής: 

- Επενδυτικές δαπάνες. 

- Χρηματοδοτικές χρηματορροές. 

- Λειτουργικές χρηματικές εισροές. 

- Λειτουργικές χρηματικές εκροές (λειτουργία, συντήρηση, φόροι, κτλ.) 

Μέρος 7 - Συνολικό επιχειρηματικό σχέδιο 


16. Πλήρης κατάλογος αιτήσεων 

Παρουσιάζονται τα στοιχεία όλων των αιτήσεων που έχουν υποβληθεί στη ΡΑΕ για χορήγηση Άδειας από ΑΠΕ από τον 
αιτούντα ή αν αυτός είναι νομικό πρόσωπο από μετόχους/εταίρους αυτού στην περίπτωση που αυτοί οι μέτοχοι πρόκει¬ 
ται να καλύψουν την απαιτούμενη ίδια συμμετοχή για την υλοποίηση του έργου, σύμφωνα με τα στοιχεία που υποβάλλο¬ 
νται κατά τα προβλεπόμενα στο Μέρος 6 του παρόντος Παραρτήματος. Τα στοιχεία αυτά είναι τα εξής: 

- Αριθμός πρωτ. ΡΑΕ για την υποβληθείσα αίτηση και ημερ/νία υποβολής. 

- Τεχνολογία. 

- Ισχύς έργου. 

- Θέση (τοποθεσία, δήμος, νομός). 

- Στάδιο αδειοδοτικής διαδικασίας (π.χ. σε αναμονή για αξιολόγηση, για χορήγηση Άδειας, για έκδοση ΕΠΟ, για έκδοση 
άδειας εγκατάστασης, για έκδοση άδειας λειτουργίας, ή σε λειτουργία). 

17. Συνολικό επιχειρηματικό σχέδιο 

Σε περίπτωση που ο αϊτών ή οι μέτοχοι αυτού, ή νομικά πρόσωπα που στο Μέρος 6 του παρόντος Παραρτήματος 
δηλώνονται ως πρόσωπα που θα μετέχουν στην κάλυψη των απαιτούμενων ιδίων κεφαλαίων, έχουν υποβάλει και άλλες 
αιτήσεις για χορήγηση Άδειας, ή κατέχουν ήδη Άδεια για έργο το οποίο δεν έχει ακόμα κατασκευαστεί, με το παρόν πα¬ 
ρουσιάζεται συνοπτικά ένα επιχειρηματικό σχέδιο για το σύνολο των έργων αυτών, στο οποίο περιλαμβάνονται τα εξής: 

• Προϋπολογισμός κάθε έργου (συμπεριλαμβανομένου του κόστους διασύνδεσης). 

• Χρηματοδοτική διάρθρωση κάθε επένδυσης (ίδια κεφάλαια, δανειακά κεφάλαια/χρηματοδοτική μίσθωση, επιδότη¬ 
ση). 

• Τρόπος κάλυψης των απαιτούμενων ιδίων κεφαλαίων. 

Αναλύεται ο τρόπος και οι πηγές κάλυψης της απαιτούμενης ίδιας συμμετοχής για το σύνολο των έργων, με αναφορά σε 
συγκεκριμένα ποσοτικά στοιχεία, για τα οποία υποβάλλονται έγγραφα τεκμηρίωσης στο Μέρος 8 του παρόντος Παραρ¬ 
τήματος. 

• Χρονοδιάγραμμα κατασκευής για όλα τα έργα και ημερομηνία έναρξης λειτουργίας εκάστου. 

• Επενδυτικές χρηματορροές που συνεπάγεται η εκτέλεση τους χρονοδιαγράμματος κατασκευής. 

Μέρος 8 - Στοιχεία τεκμηρίωσης της οικονομικής δυνατότητας του φορέα 


Στο Μέρος αυτό παρατίθενται τα απαραίτητα στοιχεία που τεκμηριώνουν τη δυνατότητα του φορέα να καλύψει την 
απαιτούμενη ίδια συμμετοχή ανάλογα με τον τρόπο κάλυψης που δηλώνεται στα Μέρη 6 και 7 ανωτέρω, σύμφωνα με το 
κριτήριο αξιολόγησης του άρθρου 9 του παρόντος Κανονισμού όπως εξειδικεύεται στον Οδηγό Αξιολόγησης, καθώς και 
την πιστοληπτική του ικανότητα και τη φερεγγυότητα του. Ειδικότερα, υποβάλλονται τα ακόλουθα στοιχεία σε κάθε μια 
από τις παρακάτω περιπτώσεις: 

18. Στοιχεία τεκμηρίωσης της ικανότητας κάλυψης της απαιτούμενης ίδιας συμμετοχής 

1. Αν ο φορέας είναι εταιρεία υποβάλλονται: 

1.1. Για εταιρεία με τουλάχιστον 3 πλήρεις εταιρικές χρήσεις, αντίγραφα οικονομικών καταστάσεων (ισολογισμοί 
και αποτελέσματα χρήσης) των τριών τελευταίων ετών συνοδευόμενα από τις αντίστοιχες εκθέσεις ελεγκτών 
κατά τα προβλεπόμενα στην κείμενη νομοθεσία. 

1.2. Για εταιρεία που δεν έχει συμπληρώσει 3 πλήρεις εταιρικές χρήσεις, όσα από τα στοιχεία της παραγράφου 1.1. 
είναι διαθέσιμα, καθώς και τα ακόλουθα στοιχεία για τους μετόχους - εταίρους της εταιρείας: 

1.2.1. Στην περίπτωση που οι μέτοχοι είναι φυσικά πρόσωπα υποβάλλονται τα οικονομικά στοιχεία όπως στην 
παράγραφο 3 κατωτέρω. 

1.2.2. Στην περίπτωση που οι μέτοχοι/εταίροι είναι εταιρείες υποβάλλονται τα στοιχεία της παραγράφου 1.1 
ανωτέρω. 

1.3. Στην περίπτωση που σύμφωνα με το επιχειρηματικό σχέδιο που υποβάλλεται ικανοποιείται το κριτήριο της 
περίπτωσης ζ'του άρθρου 3 παρ. 13 του νόμου από μετόχους / εταίρους του φορέα, υποβάλλονται τα στοιχεία 
των παραγράφων 1.1. ή/και 1.2. αναφορικά με του μετόχους / εταίρους καθώς και επίσημα στοιχεία που τεκμη¬ 
ριώνουν τη συμμετοχή των μετόχων/εταίρων στον φορέα. 

1.4. Στην περίπτωση που ο φορέας επικαλείται κάλυψη της απαιτούμενης ιδίας συμμετοχής με χρήση έκτακτων 
φορολογηθέντων αποθεματικών, υποβάλλεται επιπρόσθετα με τα στοιχεία των παραγράφων 1.1. ή/και 1.2. και απόφαση του 
αρμόδιου οργάνου του νομικού προσώπου, για τη χρήση του ποσού προς κάλυψη της ιδίας συμμετοχής από τα υπάρχοντα 
φορολογηθέντα αποθεματικά της εταιρείας. 

2. Αν ο φορέας είναι κοινοπραξία ή ένωση εταιρειών υποβάλλονται: 

Τα ανωτέρω για κάθε μία εταιρεία που είναι μέλος της κοινοπραξίας ή της ένωσης προσώπων. 

3. Αν ο φορέας είναι φυσικό πρόσωπο για την τεκμηρίωση της δυνατότητας κάλυψης της ίδιας συμμετοχής υποβάλ¬ 
λονται: 

3.1. Βεβαιώσεις που έχουν εκδοθεί το αργότερο εντός τριών (3) εργασίμων ημερών πριν την υποβολή της αίτησης, 
και αφορούν στο μέσο μηναίο υπόλοιπο τραπεζικών λογαριασμών τουλάχιστον για τους προηγούμενους έξι (6) 
μήνες. 

3.2. Βεβαιώσεις που έχουν εκδοθεί το αργότερο εντός τριών (3) εργασίμων ημερών πριν την υποβολή της αίτησης, 
και αφορούν στην κατοχή χρεογράφων (ομολόγων, μετοχών, κλπ). 

3.3. Αντίγραφα εντύπων δήλωσης ακινήτων (Ε9), συνοδευόμενων από εκτίμηση της αξίας των ακινήτων που περι¬ 
λαμβάνονται σ' αυτά. 

3.4. Άλλα στοιχεία, που κατά την κρίση του επενδυτή τεκμηριώνουν, πέραν των ανωτέρω, την οικονομική του ικα¬ 
νότητα. 

19. Στοιχεία πιστοληπτικής ικανότητας του φορέα 

α) Σε περίπτωση τραπεζικού δανεισμού, βεβαίωση της τράπεζας που να δηλώνει καταρχάς ενδιαφέρον για δανειοδότηση 
της επενδυτικής πρότασης του υποψηφίου (ΙθΙΙθγ οί ίπίοπΐ). 

β) Στην περίπτωση χρηματοδοτικής μίσθωσης απαιτείται επιστολή εκδήλωσης ενδιαφέροντος (ΙθίίθΓ οί ίηΐβπΐ) από εταιρεία 
Εβεείηρ για τη χορήγηση χρηματοδοτικής μίσθωσης. 

γ) Στην περίπτωση εφαρμογής χρηματοδότησης από τρίτους (Χ.Α.Τ.), απαιτείται η υποβολή υπογεγραμμένου συμφωνητι¬ 
κού βέβαιης χρονολογίας. 

20. Στοιχεία φερεγγυότητας του φορέα 

Υποβάλλονται, εφόσον υπάρχουν, στοιχεία από προηγούμενες εγκρίσεις επιχορήγησης από τα προγράμματα του ΥΠΑΝ 
ή του Υπουργείου Οικονομίας και Οικονομικών (τήρηση ή μη των όρων και των προϋποθέσεων της απόφασης υπαγωγής, 
ολοκλήρωση ή μη της επένδυσης κλπ.). 


Μέρος 9 - Δηλώσεις και άλλα συνοδευτικά έγγραφα 


21. 

Προμελέτη Περιβαλλοντικών Επιπτώσεων (Π.Π.Ε.) σε 2 αντίγραφα, σύμφωνα με τον ν. 3468/2006, την κοινή υπουρ¬ 
γική απόφαση 104247/ΕΥΠΕ/ΥΠΕΧΩΔΕ/25.5.2006 (ΦΕΚ Β’ 663) και την εγκύκλιο 107100/ ΕΥΠΕ/ΥΠΕΧΩΔΕ/ 29.8.2006. 

22. 

Καταστατικό με τυχόν τροποποιήσεις αν ο αϊτών είναι νομικό πρόσωπο, συμφωνητικό σύστασης κοινοπραξίας αν 
ο αϊτών είναι κοινοπραξία, ή φωτοτυπία αστυνομικής ταυτότητας αν ο αϊτών είναι φυσικό πρόσωπο. 

23. 

Πληροφοριακά στοιχεία σχετικά με τις επιχειρηματικές δραστηριότητες και την οργάνωση του αιτούντος και 
τυχόν σύνδεσή του ή συμμετοχή του σε άλλες εταιρείες ή ομίλους εταιρειών, αν ο αϊτών είναι νομικό πρόσωπο ή 
κοινοπραξία. 

24. 

Σε περίπτωση ανωνύμου ή εταιρείας περιορισμένης ευθύνης, το τεύχος δημοσίευσης στο ΦΕΚ ΑΕ και ΕΠΕ του 
διορισμού νομίμου εκπροσώπου ή διαχειριστή. 

25. 

Έγγραφα νομιμοποίησης του αντικλήτου αν ο αϊτών είναι νομικό πρόσωπο. 

26. 

Υπεύθυνη δήλωση, στην οποία ο αϊτών δηλώνει ότι σε περίπτωση που θα του χορηγηθεί η Άδεια θα ικανοποιεί 
τις απαιτήσεις του άρθρου 30 του ν. 2773/1999 σχετικά με την τήρηση λογαριασμών από κατόχους αδειών του 
νόμου και αναλυτικά στοιχεία του σχεδιασμού που θα εφαρμόσει ώστε να ικανοποιήσει τις απαιτήσεις αυτές. 

27. Υπεύθυνη δήλωση του άρθρου 8 παρ. 3 του ν. 1599/1986, στην οποία ο αϊτών δηλώνει ότι όλα τα στοιχεία που 

υποβάλει με την αίτησή του είναι αληθή. 

28. Αποδεικτικό κατάθεσης στο λογαριασμό της ΡΑΕ του προβλεπόμενου τέλους, βάσει του άρθρου 6 του ν. 

2773/1999. 

Σημείωση: 

1. Ολα τα στοιχεία που περιλαμβάνονται στο φάκελο της αίτησης, εκτός από το Μέρος 4, Μέρος 8, και Μέρος 
9, υποβάλλονται και σε ηλεκτρονική μορφή. 

2. Όλα τα στοιχεία τα οποία περιλαμβάνονται στο φάκελο της αίτησης για χορήγηση Άδειας, φέρουν ενιαία 
αρίθμηση και υποβάλλονται σύμφωνα με τη δομή και την κατάταξη που παρουσιάζεται παραπάνω ανά Μέρος 
και Παράγραφο. 

Παράρτημα 2 

Έντυπο Αίτησης για Εξαίρεση από την Υποχρέωση 
Χορήγησης Άδειας Παραγωγής Ηλεκτρικής Ενέργειας 


Μέρος 1 - Στοιχεία αιτούντος 


1 . 

Όνομα /επωνυμία φυσικού / νομικού προσώπου 

2. 

Κατοικία / έδρα 

3. 

Αν ο αϊτών είναι φυσικό πρόσωπο, φωτοτυπία της αστυνομικής ταυτότητας του αιτούντος. 

4. 

Αν ο αϊτών είναι νομικό πρόσωπο ο νόμιμος εκπρόσωπος ή διαχειριστής νομικού προσώπου. 

5. Όνομα και στοιχεία επικοινωνίας (τηλέφωνο, φαξ, ταχυδρομική και ηλεκτρονική διεύθυνση) του προσώπου το 

οποίο ορίζεται ως αντίκλητος του αιτούντος για την επικοινωνία με τη ΡΑΕ. 

6. 

Αριθμός Φορολογικού Μητρώου και καταστατικό της αιτούμενης εταιρείας (μόνο αν ο αϊτών είναι εταιρεία) με 
τυχόν τροποποιήσεις. 

7. 

Στοιχεία αποφάσεων εξαίρεσης ή Αδειών Παραγωγής που κατέχει ο αϊτών 


Μέρος 2 - Περιγραφή έργου 


8. 

Προτεινομένη θέση της εγκατάστασης παραγωγής (θέση - τοπωνύμιο, δήμος, νομός) 

9. 

Ισχύς και τύπος κάθε μονάδας της εγκατάστασης παραγωγής (Κ\Λ/) 

10. 

Περιγραφή καυσίμου ή πρωτογενούς μορφής ενέργειας που θα χρησιμοποιεί η εγκατάσταση παραγωγής, τρόπου 
τροφοδοσίας της με καύσιμο, καθώς και τεχνολογίας που θα χρησιμοποιεί για την παραγωγή ενέργειας 

11. 

Τεχνική περιγραφή του έργου 

12. 

Προκαταρκτική εκτίμηση του τρόπου σύνδεσης με το Σύστημα ή Δίκτυο Ηλεκτρικής ενέργειας. Το στοιχείο αυτό 
δεν απαιτείται προκειμένου για εφεδρικούς σταθμούς. 

13. 

Χάρτες προσδιορισμού της ακριβούς θέσης εγκατάστασης του σταθμού παραγωγής. Οι χάρτες αυτοί πρέπει να 
είναι σε κλίμακα 1:50.000 και 1:5.000 της ΓΥΣ και υποβάλλονται και σε ηλεκτρονική μορφή. Το στοιχείο αυτό δεν 
απαιτείται προκειμένου για εφεδρικούς σταθμούς. 

14. 

Οι συντεταγμένες του πολυγώνου του γηπέδου του σταθμού υποβάλλονται σε πίνακα (θχοθΙ) και σε ηλεκτρονική 
μορφή σύμφωνα με το «Ελληνικό Γεωδαιτικό Σύστημα Αναφοράς (ΕΓΣΑ) '87». 

15. 

Χρονοδιάγραμμα κατασκευής και προτεινόμενη ημερομηνία έναρξης εμπορικής λειτουργίας της εγκατάστασης 
παραγωγής. 


Μέρος 3 - Εξασφάλιση θέσης 


16. 

Τίτλος κυριότητας ή νόμιμης κατοχής του ακινήτου επί του οποίου πρόκειται να εγκατασταθεί ο σταθμός. Το στοι¬ 
χείο αυτό δεν απαιτείται προκειμένου για εφεδρικούς σταθμούς. 

17. 

Προκειμένου για αιτήσεις σε δημόσιες δασικές εκτάσεις απαιτείται έγκριση της αρμόδιας περιβαλλοντικής αρχής. 

18. 

Υπεύθυνη Δήλωση άρθρου 8 παρ. 3 του ν. 1599/1986, στην οποία ο αϊτών δηλώνει ότι όλα τα στοιχεία που υποβάλει 
με την αίτησή του είναι αληθή. 


Σημείωση: 

1. Ολα τα στοιχεία που περιλαμβάνονται στο φάκελο της αίτησης, υποβάλλονται και σε ηλεκτρονική μορφή. 

2. Όλα τα στοιχεία τα οποία περιλαμβάνονται στο φάκελο της αίτησης εξαίρεσης φέρουν ενιαία αρίθμηση 
και υποβάλλονται σύμφωνα με τη δομή και την κατάταξη που παρουσιάζεται παραπανω ανά Μέρος και Παρά¬ 
γραφο. 

Παράρτημα 3 

Συμπληρωματικά στοιχεία φακέλου Αίτησης για Χορήγηση Άδειας Παραγωγής Ηλεκτρικής Ενέργειας από 
Υβριδικό Σταθμό στα Μη Διασυνδεδεμένα Νησιά 

Πέραν των προβλεπομένων στο Παράρτημα 1 του παρόντος Κανονισμού, ο φάκελος της αίτησης για τη χορή¬ 
γηση Άδειας Παραγωγής από Υβριδικό Σταθμό στα Μη Διασυνδεδεμένα Νησιά θα πρέπει να περιλαμβάνει και 
τα κατωτέρω στοιχεία: 

Μέρος 1 - Αναλυτική τεχνική περιγραφή του Υβριδικού Σταθμού 


1 . 

Κύρια τμήματα σταθμού (π.χ. τεχνολογία και μονάδες ΑΠΕ, συστήματα αποθήκευσης, μονάδες πλήρωσης των 
συστημάτων αποθήκευσης, μονάδες ελεγχόμενης παραγωγής κλπ). 

2. 

Τύπος και τεχνικά χαρακτηριστικά των τμημάτων του σταθμού. Ειδικότερα ως προς τις μονάδες ελεγχόμενης 
παραγωγής και τις μονάδες πλήρωσης των συστημάτων αποθήκευσης υποβάλλονται τουλάχιστον τα ακόλουθα 
στοιχεία: μέγιστη και ελάχιστη παραγωγή, ρυθμός ανάληψης ή απόρριψης φορτίου, τύπος γεννήτριας ή κινητήρα, 
σύστημα ελέγχου ενεργού και αέργου ισχύος κλπ. 

3. 

Τρόπος συνδυασμένης λειτουργίας των μονάδων του σταθμού και των μέσων διασφάλισής της, όπως αυτή επιτυγ¬ 
χάνεται ιδίως με τον τρόπο επικοινωνίας και τον έλεγχο όλων των μονάδων του σταθμού καθώς και τη χρήση του 
αναγκαίου εξοπλισμού. 

4. 

Κάθε άλλο αναγκαίο στοιχείο λειτουργίας του σταθμού που λαμβάνεται υπόψη κατά την εκπόνηση της τεχνικοοι- 
κονομικής μελέτης που υποβάλλεται σύμφωνα με το άρθρο 6 παρ. 1 του νόμου. 


Μέρος 2 - Τεχνικοοικονομική Μελέτη 


5. Τεχνικοοικονομική μελέτη την οποία εκπονεί ο αϊτών με βάση τους κανόνες της τεχνικής και της επιστήμης, λαμ- 
βάνοντας υπόψη τα στοιχεία που του γνωστοποίησε ο Διαχειριστής Μη Διασυνδεδεμένων Νησιών, τους όρους και 
τους περιορισμούς που αναφέρονται στο σχεδίασμά, τη διαστασιολόγηση και τη λειτουργία Υβριδικών Σταθμών 
που εγκαθίστανται στα Μη Διασυνδεδεμένα Νησιά, όπως οι όροι και περιορισμοί αυτοί αναφέρονται στο νόμο, 
στον Κώδικα Διαχείρισης Μη Διασυνδεδεμένων Νησιών και σε κάθε σχετική ρύθμιση της κείμενης νομοθεσίας. Στη 
μελέτη αυτή θα περιγράφεται ο τρόπος ένταξης και λειτουργίας του Υβριδικού Σταθμού και γενικότερα οι όροι και 
προϋποθέσεις λειτουργίας του. 

α) Η μελέτη πρέπει να αναφέρεται σε χρονικό διάστημα τουλάχιστον ενός έτους, για το οποίο και διατίθενται επαρ¬ 
κή δεδομένα, και γίνεται με προσομοίωση της λειτουργίας του ηλεκτρικού συστήματος του Μη Διασυνδεδεμένου Νησιού 
σε ωριαία βάση με μέσες ωριαίες τιμές των μεγεθών (είθεάγ-δίεΐβ ορβιτιΐίοη), βάσει των δεδομένων που γνωστοποιεί ο 
Διαχειριστής Μη Διασυνδεδεμένων Νησιών σύμφωνα με το άρθρο 31 της παρούσας και υπό τους όρους και περιορισμούς 
λειτουργίας των Υβριδικών Σταθμών που καθορίζονται στο νόμο, τον Κώδικα Διαχείρισης Μη Διασυνδεδεμένων Νησιών 
και σε κάθε σχετική ρύθμιση της κείμενης νομοθεσίας (π.χ. προτεραιότητες ένταξης, ενεργειακοί περιορισμοί κλπ). 

β) Η προσομοίωση που αναφέρεται στη προηγούμενη παράγραφο α' πραγματοποιείται λαμβανομένων υπόψη δύο 
περιπτώσεων λειτουργίας του αυτόνομου ηλεκτρικού συστήματος του νησιού: 
ι) λειτουργία με τον Υβριδικό Σταθμό και 
ιι) λειτουργία χωρίς τον Υβριδικό Σταθμό 

Οι ανωτέρω προσομοιώσεις πραγματοποιούνται με τήρηση των ιδίων παραδοχών και δεδομένων προσομοίωσης και στις 
δύο περιπτώσεις. 

γ) Η προσομοίωση λαμβάνει επιπλέον υπόψη το σύνολο των σταθμών ΑΠΕ και των συμβατικών σταθμών του αυτό¬ 
νομου ηλεκτρικού συστήματος του νησιού για τους οποίους έχει εκδοθεί άδεια παραγωγής, και πραγματοποιείται από τον 
αιτούντα με βάση εύλογες υποθέσεις και απλοποιητικές παραδοχές (παραδοχές που καθιστούν εφικτή την προσομοίωση 
με περιορισμένα στοιχεία) για τη λειτουργία του αυτόνομου συστήματος (π.χ. για τον υπολογισμό της ωριαίας αιολικής 
παραγωγής των αιολικών σταθμών μπορεί να ληφθεί υπόψη ενιαία χρονοσειρά ανέμου). Για την ανωτέρω προσομοίωση 
λαμβάνονται υπόψη τυχόν εκδοθείσες Άδειες Παραγωγής από Υβριδικούς Σταθμούς, μόνο όσον αφορά την παρεχόμενη 
από αυτούς εγγυημένη ισχύ κατά τις ώρες αιχμής. 

δ) Βασικός όρος λειτουργίας του Υβριδικού Σταθμού είναι η παροχή εγγυημένης ισχύος σε καθορισμένες περιόδους 
(μέγεθος και ώρες της ημέρας για όλο το χρόνο). Στη μελέτη θα πρέπει να τεκμηριώνεται ο προτεινόμενος τρόπος πα¬ 
ροχής της εγγυημένης ισχύος, ιδίως ως προς την τεχνική αρτιότητα και επάρκεια της εφαρμοζόμενης τεχνικής καθώς και 
ότι δεν τίθεται σε κίνδυνο η ασφαλής και ευσταθής λειτουργία του αυτόνομου συστήματος. Η εγγυημένη ισχύς θα πρέπει 
να παρέχεται κατά τις ώρες υψηλού φορτίου, όπως καθορίζονται για κάθε αυτόνομο σύστημα από τον Διαχειριστή Μη 
Διασυνδεδεμένων Νησιών. 

ε) Κατά την προσομοίωση, θα πρέπει να ακολουθούνται οι κανόνες ένταξης των μονάδων όπως περιγράφονται στο 
νόμο και στον Κώδικα Διαχείρισης Μη Διασυνδεδεμένων Νησιών. Επιπλέον, πρέπει να τεκμηριώνεται επαρκώς η επιλογή 
του ποσοστού που αναφέρεται στο άρθρο 10 παρ. 2 του Νόμου και εφαρμόζεται στην προσομοίωση. 

στ) Από τη μελέτη θα πρέπει να προκύπτει τεκμηριωμένα η συνολική ενέργεια που παράγεται από τις μονάδες ΑΠΕ 
του Υβριδικού Σταθμού και η οποία εγχέεται στο δίκτυο, η συνολική ενέργεια που απορροφάται από το δίκτυο για την 
πλήρωση των συστημάτων αποθήκευσης του Υβριδικού Σταθμού, καθώς και η συνολική ενέργεια που παράγουν οι μο¬ 
νάδες ελεγχόμενης παραγωγής του Υβριδικού Σταθμού. Για την τεκμηρίωση αυτή, η υποβαλλόμενη μελέτη θα πρέπει να 
περιλαμβάνει αναλυτικά στοιχεία της παραγόμενης μέσης ωριαίας ισχύος των μονάδων παραγωγής τόσο του Υβριδικού 
Σταθμού όσο και των λοιπών σταθμών του συστήματος του Μη Διασυνδεδεμένου Νησιού που λαμβάνονται υπόψη κατά 
την προσομοίωση και τα οποία θα απεικονίζονται σε πίνακα και ευκρινές διάγραμμα, και θα υποβάλλονται σε έντυπη και 
ηλεκτρονική μορφή με χρήση κατάλληλου λογισμικού (π.χ. ΕΧΟΕΕ), ώστε να είναι δυνατή η επεξεργασία τους. Τα στοιχεία 
υποβάλλονται διακριτά για κάθε μονάδα που περιλαμβάνεται στην προσομοίωση. Σε ενιαίο διάγραμμα, απεικονίζεται η 
ωριαία συνολική ισχύς (παραγόμενες, εγχεόμενες στο δίκτυο ή απορροφούμενη από αυτό) ανά τύπο μονάδων (π.χ. αιολικά 
Υβριδικού, αιολικά εκτός Υβριδικού, πετρελαϊκές μονάδες πετρελαϊκού σταθμού, αποθηκευτικές μονάδες Υβριδικού κλπ). 

ζ) Βάσει των αποτελεσμάτων της μελέτης θα πρέπει να τεκμηριώνεται η επιτυγχανόμενη, σε ετήσια βάση, μείωση 
της παραγωγής των συμβατικών μονάδων του Μη Διασυνδεδεμένου Νησιού σύμφωνα με τις διατάξεις του άρθρου 34 παρ. 
4 της παρούσας. 

η) Βάσει των αποτελεσμάτων της μελέτης θα πρέπει να τεκμηριώνεται η ελάχιστη αποθηκευμένη ενέργεια που ο 
σταθμός θα πρέπει να διατηρεί στο αποθηκευτικό του σύστημα, σύμφωνα με το άρθρο 34 παρ. 5 της παρούσας. 

Μέρος 3 - Δήλωση για συμψηφισμό 

6. Δήλωση του αιτούντος για το εάν επιθυμεί συμψηφισμό της απορροφούμενης από το δίκτυο ηλεκτρι¬ 
κής ενέργειας και της εγχεόμενης σε αυτό από τις μονάδες ΑΠΕ του Υβριδικού Σταθμού σε ωριαία 
βάση, κατά τα οριζόμενα στο άρθρο 13 παρ. 3 περ. ε' του νόμου. 


Μέρος 4 - Προτάσεις Τιμολόγησης 

7. Οι προτάσεις τιμολόγησης, της διαθεσιμότητας της εγγυημένης ισχύος, της ενέργειας που εκχέουν οι 
μονάδες ελεγχόμενης παραγωγής του σταθμού στο Δίκτυο, καθώς και της ενέργειας που απορροφά 
ο σταθμός από το Δίκτυο για την πλήρωση του συστήματος αποθήκευσής του. Οι προτάσεις θα πρέ¬ 
πει να βασίζονται στα γνωστοποιημένα στοιχεία του αρμόδιου Διαχειριστή σύμφωνα με τα καθοριζό¬ 
μενα στο άρθρο 13 παρ. 3 του νόμου και το άρθρο 33 της παρούσας. 


Μέρος 5 - Πρόσθετες υπηρεσίες 


8. Τυχόν άλλες πρόσθετες υπηρεσίες (π.χ. συμμετοχή στη ρύθμιση συχνότητας, στη ρύθμιση της τάσης 
κλπ) που μπορεί να παράσχει ο Υβριδικός Σταθμός στο Δίκτυο του Μη Διασυνδεδεμένου Νησιού, 
κατόπιν σχετικής εντολής του αρμόδιου Διαχειριστή, λαμβανομένων υπόψη και των αναγκών του αυ¬ 
τόνομου συστήματος σύμφωνα με τα γνωστοποιημένα στοιχεία του Διαχειριστή. 


Σημείωση: 

Τα στοιχεία του Μέρους 1 και του Μέρους 2 του παρόντος Παραρτήματος υποβάλλονται εις διπλούν στο φά¬ 
κελο της αίτησης που κατατίθεται στη Ρ.Α.Ε. 


Παράρτημα 4 

Παρακολούθηση Αδειας Παραγωγής 

Το Παράρτημα περιλαμβάνει: 

1. Τύπο δελτίου προόδου που υποβάλλεται από τον κάτοχο της Αδειας έως την έκδοση της άδειας εγκατά¬ 
στασης. 

2. Τύπο δελτίου προόδου που υποβάλλεται από τον κάτοχο της Αδειας έως την έκδοση της άδειας λειτουρ¬ 
γίας. 

3. Τύπο δελτίου προόδου που υποβάλλεται από τον κάτοχο της Αδειας μετά την έκδοση της άδειας λειτουρ¬ 
γίας. 

ΕΞΑΜΗΝΙΑΙΟ ΔΕΛΤΙΟ ΠΑΡΑΚΟΛΟΥΘΗΣΗΣ 
ΑΔΕΙΑΣ ΠΑΡΑΓΩΓΗΣ 


(ο τύπος δελτίου προόδου γρησιμοποιείται έακ τη λήψη τγς άδειας εγκατάστασης) 


Ημερομηνία Υποβολής Δελτίου: 
Αύξων Αριθμός Δελτίου: 


Αριθμός Πρωτοκόλλου ΡΑΕ Άδειας Παραγωγής : 

Αριθμός Πρωτοκόλλου ΥΠ.ΑΝ Άδειας Παραγωγής : 

Ημερομηνία Έκδοσης Αδειας: 

Εγκεκριμένες Τροποποιήσεις: |-] ^ 

Π Όχι 


Αριθμός τροποποιήσεων Άδειας Παραγωγής: 


Αριθμός Πρωτοκόλλου ΥΠ.ΑΝ Τροποποιημένης 
Άδειας Παραγωγής: 

Ημερομηνία Έκδοσης Τροποποιημένης Άδειας: 
Αντικείμενο τροποποίησης: 

(για κάθε εγκεκριμένη τροποποίηση) 


Τροποποιήσεις σε εξέλιξη: 


□ Ναι 

□ Όχι 


Αριθμός Πρωτοκόλλου Αιτήματος Τροποποίησης: 
Ημερομηνία Υποβολής Αιτήματος Τροποποίησης: 
Αντικείμενο τροποποίησης: 


Γνωμοδότηση ΡΑΕ επί αιτήματος τροποποίησης: 


Ο Θετική 
□ Αρνητική 
Π Δεν έχει εκδοθεί ακόμη 


Ημερομηνία και αρ. πρωτ. γνωμοδότησης ΡΑΕ: 
ΣΤΟΙΧΕΙΑ ΚΑΤΟΧΟΥ ΑΔΕΙΑΣ: 


ΕΠΩΝΥΜΙΑ 

ΕΤΑΙΡΙΑΣ : _|_ 

(κεφαλαία) 

ΔΙΕΥΘΥΝΣΗ : Οδός.Αριθμός.Τ.Κ. 

Ονοματεπώνυμο Αντίκλητου :. 

Ονοματεπώνυμο άλλου εκπροσώπου (υπεύθυνου έργου): 

Τηλέφωνα για επικοινωνία :. 

Ρ3Χ :.Ε-Μαίΐ:. 

1. ΣΤΟΙΧΕΙΑ ΕΠΕΝΔΥΣΗΣ 


Τεχνολογία Έργου :. 

Ισχύς (ΜΥΥ):. 

Εξασφάλιση Θέσης 

Ο Αγορά 
Π Μίσθωση 

Ο Παραχώρηση δημ. έκτασης 
Προϋπολογισμός Επένδυσης: . 


Περιφέρεια :. 

Νομός :. 

Δήμος / Κοινότητα 
Θέση :. 

.Ευρώ 


2. ΣΤΑΔΙΟ ΑΔΕΙΟΔΟΤΗΣΗΣ 

Α. Υποβολή Φακέλου για Άδεια Αρ.Πρωτ. & Ημερομηνία ./ 

Εγκατάστασης □ 

Τα πεδία Β και Γ συμπληρώνονται για τις άδειες που εκδόθηκαν προ την έναρξη ισχύος του Ν.3468/2006: 


Β. 

Συλλογή ενδιάμεσων εγκρίσεων για 

ΠΠΕ&Α 

□ 

Βλ. επόμενο πίνακα 


Γ. 

Προκαταρκτική Περιβαλλοντική 
Εκτίμηση & Αξιολόγηση 

□ 

Αρ. Πρωτ. & Ημερομηνία 

. / 

Δ. 

Υποβολή Μελέτης Περιβαλλοντικών 

Επιπτώσεων 

□ 

Αρ. Πρωτ. & Ημερομηνία 

. / 

Ε. 

Εγκριση Περιβαλλοντικών Ορων 

□ 

Αρ.Πρωτ. & Ημερομηνία 

./ 

ΣΤ. 

Έγκριση Επέμβασης 

□ 

Αρ.Πρωτ. & Ημερομηνία 

./ 

Ζ. 

Διατύπωση Ορων Σύνδεσης □ 


Αρ.Πρωτ. & Ημερομηνία 

./ 

Η. 

Άδεια Εγκατάστασης □ 


Αρ.Πρωτ. & Ημερομηνία 

./ 


3. ΠΡΟΟΔΟΣ ΔΙΑΔΙΚΑΣΙΑΣ ΔΙΑΤΥΠΩΣΗΣ ΓΝΩΜΟΔΟΤΗΣΗΣ ΕΠΙ ΠΠΕ&Α (συμπληρώνεται για 
τις άδειες που εκδόθηκαν πριν την έναρξη ισχύος του Ν.3468/2006) 

ΓΝΩΜΟΔΟΤΗΣΕΙΣ ΥΠΗΡΕΣΙΩΝ 


Έγκριση ΝΕ.ΧΩ.Π 

Π 

Αρ. Πρωτ. & Ημερομηνία 

./ 

Έγκριση Εφορείας Προϊστορικών & 
Κλασσικών Αρχαιοτήτων 

□ 

Αρ. Πρωτ. & Ημερομηνία 

./ 

Έγκριση Εφορείας Βυζαντινών & 
Μεταβυζαντινών Αρχαιοτήτων 

□ 

Αρ. Πρωτ. & Ημερομηνία 

./ 

Έγκριση Εφορείας Νεοτέρων Μνημείων 

□ 

Αρ.Πρωτ. & Ημερομηνία 

./ 

ε · Έγκριση Πολεοδομικής Υπηρεσίας □ Αρ.Πρωτ. & Ημερομηνία . 

στ. Έγκριση Γ.Ε.ΕΘ.Α □ Αρ.Πρωτ. & Ημερομηνία . 

ζ. Έγκριση Υ.Π.Α. □ Αρ. Πρωτ. & Ημερομηνία . 

η. Έγκριση Ο.Τ.Ε Π Αρ. Πρωτ. & Ημερομηνία / ....... -... 

θ. Έγκριση Ε.Ο.Τ □ Αρ. Πρωτ. & Ημερομηνία / ....... -... 

I. Έγκριση Δασαρχείου □ Αρ. Πρωτ. & Ημερομηνία / ....... -... 


4. ΠΡΟΒΛΗΜΑΤΑ - ΔΥΣΧΕΡΕΙΕΣ 

Αναφέρατε τα προβλήματα ή τις δυσχέρειες που παρουσιάστηκαν κατά την αδειοδοτική διαδικασία 
(διαδικασία έκδοσης της άδειας εγκατάστασης), με έμφαση στο τελευταίο εξάμηνο. 


Καθυστέρηση διαβίβασης αιτημάτων σε Υπηρεσίες/Φορείς από την Αδειοδοτούσα Αρχή 

□ 

Καθυστερήσεις Εγκρίσεων Υπηρεσιών 

□ 

Προβλήματα με Χρηματοδότηση 

□ 

Προβλήματα με τοπική κοινωνία 

□ 

Προβλήματα με Νομαρχία 

□ 

Προβλήματα με χωροταξικό σχεδιασμό/ΥΠΕΧΩΔΕ 

□ 

Προβλήματα με ΔΕΣΜΗΕ/ΔΕΗ 

Π 

Προσφυγή/εκκρεμοδικία/ακύρωση άδειας παραγωγής ή ΕΠΟ με δικαστική απόφαση 

Π 

Κακές καιρικές συνθήκες 

□ 

Άλλα Προβλήματα 

□ 

ΑΝΑΛΥΤΙΚΑ 


5 . ΕΝΕΡΓΕΙΕΣ ΓΙΑ ΠΡΟΣΔΙΟΡΙΣΜΟ ΔΥΝΑΜΙΚΟΥ ΑΠΕ 

ΑΝΑΛΥΤΙΚΑ : 


6. ΧΡΟΝΟΔΙΑΓΡΑΜΜΑ - ΑΠΟΚΛΙΣΕΙΣ 


Εκτιμώμενη Ημ/νία Λήψης Αδειας Εγκατάστασης : 


Υπολειπόμενος χρόνος ως την έκδοση Άδειας Εγκατάστασης (μήνες): 

Ποσοστό Διεκπεραίωσης Αδειοδοτικής Διαδικασίας μέχρι την έκδοση άδειας εγκατάστασης: 

. % 


Χρονική απόκλιση από το αρχικό χρονοδιάγραμμα (μήνες) μέχρι την έκδοση άδειας 
εγκατάστασης:. 

Χρονική απόκλιση από το χρονοδιάγραμμα προηγούμενου δελτίου (μήνες) μέχρι την έκδοση 
άδειας εγκατάστασης:. 

Αιτιολόγηση αποκλίσεων 


ΣΥΝΗΜΜΕΝΑ ΕΓΓΡΑΦΑ (όλα τα αναωερόιιενα στο δελτίο έννοαφα που δεν έγουν υποβληθεί ιιε 
προη γουιιενο δελτίοί : 

1 . 

2 . 

3. 

4. 


Ονοματεπώνυμο: 


Υπογραφή: 

ΕΞΑΜΗΝΙΑΙΟ ΔΕΛΤΙΟ ΠΑΡΑΚΟΛΟΥΘΗΣΗΣ 
ΕΡΓΟΥ ΜΕ ΑΔΕΙΑ ΕΓΚΑΤΑΣΤΑΣΗΣ 

Ημερομηνία Υποβολής Δελτίου: __ 

Αύξων Αριθμός Δελτίου: _ 


Αριθμός Πρωτοκόλλου ΡΑΕ Άδειας 

Παραγωγής: _ 

Αριθμός Πρωτοκόλλου ΥΠΑΝ Άδειας 

Παραγωγής: _ 

Ημερομηνία Έκδοσης Αδειας: 

ΣΤΟΙΧΕΙΑ ΚΑΤΟΧΟΥ ΑΔΕΙΑΣ: 

ΕΠΩΝΥΜΙΑ 

ΕΤΑΙΡΙΑΣ : _ 

(κεφαλαία) 

ΔΙΕΥΘΥΝΣΗ : Οδός.Αριθμός.Τ.Κ. 

Ονοματεπώνυμο Αντίκλητου :. 

Ονοματεπώνυμο Υπευθύνου Εργου:. 

Τηλέφωνα για επικοινωνία :. 

Εαχ :. Ε-ΜβΘ :. 


1. ΣΤΟΙΧΕΙΑ ΑΔΕΙΑΣ ΕΓΚΑΤΑΣΤΑΣΗΣ 

Ισχύς Αδειας Εγκατάστασης (Μ\Υ): .... 

Ημερομηνία έκδοσης Αδειας Εγκατάστασης :. 


Τροποποίηση Άδειας Εγκατάστασης : ΝΑΙ □ ΟΧΙ □ 

Αριθμός τροποποιήσεων Αδειας Εγκατάστασης: 

| 

Αριθμός Πρωτοκόλλου Τροποποιημένης Αδειας : 


Ημερομηνία Έκδοσης Τροποποιημένης Άδειας: 


Αντικείμενο τροποποίησης: 


(για κάθε εγκεκριμένη τροποποίηση) 


Ημερομηνία λήξης ισχύος Άδειας Εγκατάστασης :. 


Παράταση Άδειας Εγκατάστασης : ΝΑΙ □ (έως) .. 

..../■··-·-··· ΟΧΙ □ 

2. ΣΤΟΙΧΕΙΑ ΕΠΕΝΔΥΣΗΣ 


Τεχνολογία Έργου:. 

. Περιφέρεια :. 

Ισχύς (ΜΥΥ):. 

. Νομός :. 


Δήμος / Κοινότητα :. 


Θέση :. 


3. ΟΙΚΟΝΟΜΙΚΑ ΣΤΟΙΧΕΙΑ ΕΠΕΝΔΥΣΗΣ 


Προϋπολογισμός Επένδυσης . 

.Ευρώ 

100 % 

Επιδότηση : . 

.Ευρώ 

.% 

Χρηματοδοτικό Πρόγραμμα : . 



Απόφαση Ένταξης :. 




4. ΠΡΟΟΔΟΣ ΕΝΕΡΓΕΙΩΝ/ΦΑΣΕΩΝ ΓΙΑ ΕΚΔΟΣΗ ΑΔΕΙΑΣ ΛΕΙΤΟΥΡΓΙΑΣ: 


Α, Πρωτόκολλο εγκατάστασης □ Αρ.Πρωτ. & Ημερομηνία . 

Β. Οικοδομική Άδεια □ Αρ.Πρωτ. & Ημερομηνία / ....... -... 

Γ. Σύμβαση Σύνδεσης του Σταθμού □ Αρ.Πρωτ. & Ημερομηνία / 

Δ. Σύμβαση Αγοραπωλησίας □ Αρ.Πρωτ. & Ημερομηνία . 

Ε. Δοκιμαστική Λειτουργία □ Ημερομηνία Έναρξης: ........... Λήξης: ........... 

Δ. Υποβολή αιτήματος προς Αδειοδοτούσα Αρ.Πρωτ. & Ημερομηνία: . 

Αρχή και δήλωσης ετοιμότητας για την 

άδεια λειτουργίας Αρ.Πρωτ. & Ημερομηνία: . 


5. ΠΡΟΟΔΟΣ ΥΛΟΠΟΙΗΣΗΣ ΕΠΕΝΔΥΣΗΣ 


Πραγματική ή Εκτιμώμενη Έναρξη Εγκατάστασης : | .../ ... /... 

Εκτιμώμενη Ημ/νία Λήψης Αδειας Λειτουργίας: |_ .,,/ ... /... 

Υπολειπόμενος χρόνος ως την έκδοση Αδειας Λειτουργίας (μήνες) :. 

Ποσοστό Οικονομικής Υλοποίησης της Επένδυσης :.% 

Ποσοστό Υλοποίησης Φυσικού Αντικειμένου της Επένδυσης .% 

Χρονική απόκλιση από το 

αρχικό χρονοδιάγραμμα (μήνες) :. 

Χρονική απόκλιση από το 

χρονοδιάγραμμα προηγούμενου δελτίου (μήνες) :. 

6. ΠΡΟΒΛΗΜΑΤΑ - ΔΥΣΧΕΡΕΙΕΣ 

Αναφέρατε τα προβλήματα ή τις δυσχέρειες που παρουσιάστηκαν κατά την περίοδο από 
την έκδοση της άδειας εγκατάστασης ως την έκδοση της άδειας λειτουργίας του έργου και στα 
οποία οφείλονται οι αποκλίσεις στο χρονοδιάγραμμα. 


Προσφυγή στο Συμβούλιο της Επικράτειας 

Π 

Αλλα προβλήματα 


Τοπική Κοινωνία 

□ 



Υπογραφές συμβάσεων με ΔΕΗ/ΔΕΣΜΗΕ 

Π 


... Π 

Σύνδεση στο Δίκτυο της ΔΕΗ 

Π 


... Π 

Καιρικές Συνθήκες 

Π 


... Π 

Υψηλό κόστος Διασύνδεσης με Δίκτυο 

Π 


□ 

Εξασφάλιση χρηματοδότησης 

Π 




ΑΝΑΛΥΤΙΚΑ: 


7. ΣΥΝΤΟΜΗ ΠΕΡΙΓΡΑΦΗ ΠΡΟΟΔΟΥ ΕΡΓΟΥ 

(Ποσοστιαία Ανάλυση Εργασιών) 


ΣΥΝΗΜΜΕΝΑ ΕΓΓΡΑΦΑ (όλα τα αναφερόμενα στο δελτίο προόδου έγγραφα που δεν έχουν 
υποβληθεί με προηγούμενο δελτίο): 

1 . 

2 . 

3. 

4. 


Υπογραφή 

ΕΤΗΣΙΟ ΔΕΛΤΙΟ ΠΑΡΑΚΟΛΟΥΘΗΣΗΣ 
ΑΔΕΙΑΣ ΠΑΡΑΓΩΓΗΣ 
(έργο με άδεια λειτουργίας) 

Ημερομηνία Υποβολής Δελτίου:_ 

Δόξων Αριθμός Δελτίου:_ 

Αριθμός Πρωτοκόλλου ΡΑΕ Άδειας Παραγωγής : |_ 

Αριθμός Πρωτοκόλλου ΥΠ. ΑΝ. Αδειας Παραγωγής: |_ 

(κωδικός κατόχου αδείας) 

Ημερομηνία Εκδοσης Άδειας: |_ 

ΣΤΟΙΧΕΙΑ ΚΑΤΟΧΟΥ ΑΔΕΙΑΣ: 

ΕΠΩΝΥΜΙΑ 

ΕΤΑΙΡΙΑΣ: _ 

(κεφαλαία) 

ΔΙΕΥΘΥΝΣΗ : Οδός.Αριθμός.Τ.Κ. 

Ονοματεπώνυμο Αντίκλητου:. 

Τηλέφωνα για επικοινωνία :. 

Ρ3Χ :.Ε-Μαίΐ :. 

1. ΕΓΚΕΚΡΙΜΕΝΕΣ ΑΔΕΙΕΣ: 


α. Άδεια Εγκατάστασης □ Αρ.Πρωτ. & Ημερομηνία . 

β. Αδεια Λειτουργίας □ Αρ.Πρωτ. & Ημερομηνία ./ ....... -... 

γ. Τροποποίηση Άδειας Λειτουργίας □ Αρ.Πρωτ. & Ημερομηνία . 


Αντικείμενο τροποποίησης 

2. ΣΤΟΙΧΕΙΑ ΕΠΕΝΔΥΣΗΣ 


Τεχνολογία Έργου :. 

Περιφέρεια :. 

Ισχύς (Μ\Υ) :. 

Νομός :. 

Εξασφάλιση Θέσης 

Δήμος / Κοινότητα : 

Ο Αγορά 

ΘΕΣΗ :. 

Π Μίσθωση 


Π Παραχώρηση δημ. έκτασης 

4. ΠΡΟΒΛΗΜΑΤΑ - ΔΥΣΧΕΡΕΙΕΣ 

Αναφέρατε τα προβλήματα ή τις δυσχέρειες που παρουσιάστηκαν κατά την περίοδο λειτουργίας του 
έργου, δηλαδή τους λόγους στους οποίους οφείλεται η μη διαθεσιμότητα της μονάδας και τα τυχόν 
προβλήματα συνεργασίας με το Σύστημα/Δίκτυο. 


ΑΝΑΛΥΤΙΚΑ 



ΣΥΝΗΜΜΕΝΑ ΕΓΓΡΑΦΑ: 

1. 

2 . 

3 . 

4 . 


Υπογραφή 

Παράρτημα 5 

Έντυπο Αίτησης για Μεταβίβαση Αδειας Παραγωγής Ηλεκτρικής Ενέργειας 
Με το Παράρτημα υποβάλλονται: 

α) Συνοδευτικό έγγραφο/δήλωση από τον κάτοχο της Άδειας με το οποίο αιτείται τη μεταβίβαση της Αδειας 
στο νέο πρόσωπο καθώς και 

β) Συνοδευτικό έγγραφο/δήλωση του προσώπου στο οποίο πρόκειται να μεταβιβασθεί η Αδεια σχετικά με την 
αποδοχή της μεταβίβασης της Αδειας . 


Μέρος 1 - Στοιχεία κατόχου Αδειας 


1 . 

Όνομα / επωνυμία 

2. 

Κατοικία / έδρα 

3. 

Νόμιμος εκπρόσωπος ή διαχειριστής νομικού προσώπου, ένωσης εταιρειών ή κοινοπραξίας. 

4. 

Όνομα και στοιχεία επικοινωνίας (τηλέφωνο, φαξ, ταχυδρομική και ηλεκτρονική διεύθυνση) του προ¬ 
σώπου το οποίο έχει ορισθεί ως αντίκλητος του κάτοχου της Αδειας για την επικοινωνία με τη Ρ.Α.Ε. 

5. 

Αν ο κάτοχος της Αδειας είναι νομικό πρόσωπο, κοινοπραξία ή ένωση εταιρειών, η σύνθεσή του ως 
προς τα ποσοστά των συμμετεχόντων σε αυτό. 

6. 

Εταιρική εικόνα του κατόχου της Αδειας και συνοπτική παρουσίαση των επιχειρηματικών του 
δραστηριοτήτων. 


Μέρος 2 - Στοιχεία Αδειας 


7. 

Αριθμός Πρωτοκόλλου ΥΠΑΝ - Αριθμός Πρωτοκόλλου ΡΑΕ 

8. 

Ημερομηνία έκδοσης της Αδειας 

9. 

Θέση του σταθμού παραγωγής (τοποθεσία, δήμος, νομός) 

10. 

Χρησιμοποιούμενη μορφή ενέργειας 

11. 

Εγκατεστημένη ισχύς του σταθμού, αριθμός και τύπος των μονάδων που απαρτίζουν τον σταθμό 
(Μ\Λ/) 

12. 

Τροποποιήσεις της Αδειας 


Μέρος 2 - Στοιχεία προσώπου στο οποίο πρόκειται να μεταβιβασθεί η Αδεια 


13. 

Όνομα / επωνυμία 

14. 

Κατοικία / έδρα 

15. 

Νόμιμος εκπρόσωπος ή διαχειριστής νομικού προσώπου 

16. 

Όνομα και στοιχεία επικοινωνίας (τηλέφωνο, φαξ, ταχυδρομική και ηλεκτρονική διεύθυνση) του 
προσώπου το οποίο ορίζεται ως αντίκλητος του προσώπου στο οποίο πρόκειται να μεταβιβασθεί η 
Αδεια για την επικοινωνία με τη ΡΑΕ 

17. 

Αν το πρόσωπο στο οποίο πρόκειται να μεταβιβασθεί η Αδεια είναι νομικό πρόσωπο, η σύνθεσή του 
ως προς τα ποσοστά των συμμετεχόντων σε αυτό. 

18. 

Εταιρική εικόνα του προσώπου στο οποίο πρόκειται να μεταβιβασθεί η Αδεια και συνοπτική 
παρουσίαση των επιχειρηματικών του δραστηριοτήτων 

Μέρος 3 - Επιχειρηματικό σχέδιο του έργου από το πρόσωπο στο οποίο πρόκειται να μεταβιβασθεί η Αδεια 


19. Επιχειρηματικό σχέδιο του έργου 

Συνοπτική παρουσίαση του επιχειρηματικού σχεδίου του έργου, στο οποίο περιλαμβάνονται τα εξής: 

• Προϋπολογισμός του έργου ο οποίος περιλαμβάνει τα στοιχεία: 

- Κόστος μελετών και αδειοδότησης 

- Κόστος Η/Μ εξοπλισμού 

- Κόστος έργων υποδομής (κατασκευή οδών πρόσβασης, εσωτερικής οδοποιίας, βελτίωση 
υφιστάμενων οδών, λοιπά έργα πολιτικού μηχανικού) 

- Κόστος διασύνδεσης με το δίκτυο και σχετική ανάλυση 

• Χρηματοδοτική διάρθρωση της επένδυσης (ίδια κεφάλαια, δανειακά κεφάλαια/χρηματοδοτική 
μίσθωση, επιδότηση). 

• Τρόπος κάλυψης των απαιτούμενων ιδίων κεφαλαίων. 

Αναλύεται ο τρόπος κάλυψης της ίδιας συμμετοχής, με αναφορά σε συγκεκριμένα ποσοτικά στοιχεία, για 
τα οποία υποβάλλονται έγγραφα τεκμηρίωσης στο Μέρος 5 του παρόντος Παραρτήματος. 

• Υποθέσεις εργασίας, όπως π.χ. επιτόκιο δανεισμού, περίοδος αποπληρωμής δανείου, κτλ. 

• Χρονοδιάγραμμα κατασκευής και ημερομηνία έναρξης λειτουργίας. 

• Προβλέψεις επενδυτικών, χρηματοδοτικών και λειτουργικών χρηματορροών για 25 έτη για 
υδροηλεκτρικούς σταθμούς και για 20 έτη για τους λοιπούς σταθμούς (περιλαμβανομένης της 
κατασκευαστικής περιόδου) διαρθρωμένες ως εξής: 

- Επενδυτικές δαπάνες. 

- Χρηματοδοτικές χρηματορροές. 

- Λειτουργικές χρηματικές εισροές. 

- Λειτουργικές χρηματικές εκροές (λειτουργία, συντήρηση, φόροι, κτλ.). 


Μέρος 4 - Συνολικό επιχειρηματικό σχέδιο του έργου από το πρόσωπο στο οποίο 
πρόκειται να μεταβιβασθεί η Αδεια 


20. Πλήρης κατάλογος αιτήσεων 

Παρουσιάζονται τα στοιχεία όλων των αιτήσεων που έχουν υποβληθεί στη ΡΑΕ για χορήγηση άδειας 
παραγωγή ηλεκτρικής ενέργειας από ΑΠΕ από το πρόσωπο στο οποίο πρόκειται να μεταβιβασθεί η Αδεια 
ή αν αυτός είναι νομικό πρόσωπο από μετόχους/εταίρους αυτού στην περίπτωση που αυτοί οι μέτοχοι 
πρόκειται να καλύψουν την απαιτούμενη ίδια συμμετοχή για την υλοποίηση του έργου, σύμφωνα με τα 
δηλούμενα στο Μέρος 5 του παρόντος παραρτήματος. Τα στοιχεία αυτά είναι τα εξής: 

- Αριθμός πρωτοκόλλου ΡΑΕ για την υποβληθείσα αίτηση και ημερομηνία υποβολής 

- Τεχνολογία 

- Ισχύς έργου 

- Θέση (τοποθεσία, δήμος, νομός) 

- Στάδιο αδειοδοτικής διαδικασίας (π.χ. σε αναμονή για αξιολόγηση από ΡΑΕ, για χορήγηση άδειας 
παραγωγής, για έκδοση ΕΠΟ, για έκδοση άδειας εγκατάστασης, για έκδοση άδειας λειτουργίας, ή σε 
λειτουργία) 

21. Συνολικό επιχειρηματικό σχέδιο 

Σε περίπτωση που το πρόσωπο στο οποίο πρόκειται να μεταβιβασθεί η Αδεια ή οι μέτοχοι αυτού, ή νομικά 
πρόσωπα που στο Μέρος 3 του παρόντος Παραρτήματος δηλώνονται ως πρόσωπα που θα μετέχουν στην 
κάλυψη των απαιτούμενων ιδίων κεφαλαίων, έχουν υποβάλει και άλλες αιτήσεις για χορήγηση άδειας 
παραγωγής ηλεκτρικής ενέργειας, ή κατέχουν ήδη άδεια παραγωγής για έργο το οποίο δεν έχει ακόμα 
κατασκευαστεί, στο μέρος αυτό παρουσιάζεται συνοπτικά ένα επιχειρηματικό σχέδιο για το σύνολο των 
έργων αυτών, στο οποίο περιλαμβάνονται τα εξής: 

• Προϋπολογισμός κάθε έργου (συμπεριλαμβανομένου του κόστους διασύνδεσης). 

• Χρηματοδοτική διάρθρωση κάθε επένδυσης (ίδια κεφάλαια, δανειακά κεφάλαια /χρηματοδοτική 
μίσθωση, επιδότηση). 

• Τρόπος κάλυψης των απαιτούμενων ιδίων κεφαλαίων. 

Αναλύεται ο τρόπος και οι πηγές κάλυψης της απαιτούμενης ίδιας συμμετοχής για το σύνολο των έργων, 
με αναφορά σε συγκεκριμένα ποσοτικά στοιχεία, για τα οποία υποβάλλονται έγγραφα τεκμηρίωσης στο 
Μέρος 5 του παρόντος Παραρτήματος. 

• Χρονοδιάγραμμα κατασκευής για όλα τα έργα και ημερομηνία έναρξης λειτουργίας εκάστου. 

• Επενδυτικές χρηματορροές που συνεπάγεται η εκτέλεση τους χρονοδιαγράμματος κατασκευής. 

Μέρος 5 - Στοιχεία τεκμηρίωσης της οικονομικής δυνατότητας του προσώπου 
στο οποίο πρόκειται να μεταβιβασθεί η Άδεια / φορέας 


Στο Μέρος αυτό παρατίθενται τα απαραίτητα στοιχεία που τεκμηριώνουν τη δυνατότητα του προσώπου στο 
οποίο πρόκειται να μεταβιβασθεί η Άδεια να καλύψει την απαιτούμενη ίδια συμμετοχή ανάλογα με τον τρόπο 
κάλυψης που δηλώνεται στα Μέρη 3 και 4 ανωτέρω, σύμφωνα με το κριτήριο αξιολόγησης του άρθρου 9 του 
παρόντος Κανονισμού, όπως εξειδικεύεται στον Οδηγό Αξιολόγησης που εκδίδεται σύμφωνα με το άρθρο 5 
παρ. 4 του νόμου, καθώς και την πιστοληπτική του ικανότητα και τη φερεγγυότητα του. Ειδικότερα, υποβάλλο¬ 
νται τα ακόλουθα στοιχεία σε κάθε μια από τις παρακάτω περιπτώσεις: 

22. Στοιχεία τεκμηρίωσης της ικανότητας κάλυψης της απαιτούμενης ίδιας συμμετοχής 

ί. Αν το πρόσωπο στο οποίο πρόκειται να μεταβιβασθεί η Άδεια / φορέας είναι εταιρεία υποβάλλονται: 

ί.1. Για εταιρεία με τουλάχιστον 3 πλήρεις εταιρικές χρήσεις, αντίγραφα οικονομικών καταστάσεων (ισο¬ 
λογισμοί και αποτελέσματα χρήσης) των τριών τελευταίων ετών συνοδευόμενα από τις αντίστοιχες 
εκθέσεις ελεγκτών κατά τα προβλεπόμενα στην κείμενη νομοθεσία. 

ί.2. Γ ια εταιρεία που δεν έχει συμπληρώσει 3 πλήρεις εταιρικές χρήσεις, όσα από τα στοιχεία της πα¬ 
ραγράφου 1.1. είναι διαθέσιμα, καθώς και τα ακόλουθα στοιχεία για τους μετόχους/ εταίρους της 
εταιρείας: 

ί.2.1. Στην περίπτωση που οι μέτοχοι είναι φυσικά πρόσωπα υποβάλλονται τα οικονομικά στοι¬ 
χεία όπως στην παράγραφο 2 κατωτέρω. 

ί.2.2. Στην περίπτωση που οι μέτοχοι/εταίροι είναι εταιρείες υποβάλλονται τα στοιχεία της πα¬ 
ραγράφου 1.1 ανωτέρω. 

ί.3. Στην περίπτωση που σύμφωνα με το επιχειρηματικό σχέδιο που υποβάλλεται πληρούται το κριτήριο 
της περίπτωσης ζ' της παραγράφου 1 του άρθρου 3 του νόμου από μετόχους/ εταίρους του φορέα, 
υποβάλλονται τα στοιχεία των παραγράφων 1.1. ή/και 1.2. αναφορικά με του μετόχους/εταίρους κα¬ 
θώς και επίσημα στοιχεία που τεκμηριώνουν τη συμμετοχή των μετόχων/ εταίρων στον φορέα. 

ί.4. Στην περίπτωση που ο φορέας επικαλείται κάλυψη της απαιτούμενης ιδίας συμμετοχής με χρήση 
έκτακτων φορολογηθέντων αποθεματικών, υποβάλλεται επιπρόσθετα με τα στοιχεία των παρα¬ 
γράφων 1.1. ή/και 1.2. και απόφαση του αρμόδιου οργάνου του νομικού προσώπου, για τη χρήση του 
ποσού προς κάλυψη της ιδίας συμμετοχής από τα υπάρχοντα φορολογηθέντα αποθεματικά της 
εταιρείας. 

Η. Αν το πρόσωπο στο οποίο πρόκειται να μεταβιβασθεί η Άδεια είναι φυσικό πρόσωπο για την τεκμηρίωση 
της δυνατότητας κάλυψης της ίδιας συμμετοχής υποβάλλονται: 

ϋ.1. Βεβαιώσεις που έχουν εκδοθεί το αργότερο εντός τριών (3) εργασίμων ημερών πριν την υποβολή 
της αίτησης, και αφορούν στο μέσο μηναίο υπόλοιπο τραπεζικών λογαριασμών τουλάχιστον για τους 
προηγούμενους έξι (6) μήνες. 

Ν.2. Βεβαιώσεις που έχουν εκδοθεί το αργότερο εντός τριών (3) εργασίμων ημερών πριν την υποβολή 
της αίτησης, και αφορούν στην κατοχή χρεογράφων (ομολόγων, μετοχών, κλπ). 

ϋ.3. Αντίγραφα εντύπων δήλωσης ακινήτων (Ε9), επικυρωμένων από την εφορία, συνοδευόμενων από 
εκτίμηση της αξίας των ακινήτων που περιλαμβάνονται σ’ αυτά. 

ϋ.4. Άλλα στοιχεία, που κατά την κρίση του επενδυτή τεκμηριώνουν, πέραν των ανωτέρω, την οικονομική 
του ικανότητα. 

23. Στοιχεία πιστοληπτικής ικανότητας του προσώπου στο οποίο πρόκειται να μεταβιβασθεί η Άδεια / φορέα 

α) Σε περίπτωση τραπεζικού δανεισμού, βεβαίωση της τράπεζας που να δηλώνει το καταρχήν ενδιαφέρον για 
δανειοδότηση της επενδυτικής πρότασης του υποψηφίου (ΙθΙΙθγ οΐ ίηίθηΐ). 

β) Στην περίπτωση χρηματοδοτικής μίσθωσης απαιτείται επιστολή εκδήλωσης ενδιαφέροντος (ΙθΙΙθγ οί ϊπίβηί) 
από εταιρεία Εοαείπρ για τη χορήγηση χρηματοδοτικής μίσθωσης. 

γ) Στην περίπτωση εφαρμογής χρηματοδότησης από τρίτους (Χ.Α.Τ.), απαιτείται η υποβολή υπογεγραμμένου 
συμφωνητικού βέβαιης χρονολογίας. 

24. Στοιχεία φερεγγυότητας του προσώπου στο οποίο πρόκειται να μεταβιβασθεί η Άδεια / φορέα 
Υποβάλλονται, εφόσον υπάρχουν, στοιχεία από προηγούμενες εγκρίσεις επιχορήγησης από τα προγράμματα 
του ΥΠΑΝ ή του Υπουργείου Οικονομίας και Οικονομικών (τήρηση ή μη των όρων και των προϋποθέσεων της 
απόφασης υπαγωγής, ολοκλήρωση ή μη της επένδυσης κλπ) 

Μέρος 6 - Δηλώσεις και άλλα συνοδευτικά έγγραφα 


25. 

Καταστατικό με τυχόν τροποποιήσεις αν το πρόσωπο στο οποίο πρόκειται να μεταβιβασθεί η Άδεια 
είναι νομικό πρόσωπο. 

26. 

Φωτοτυπία αστυνομικής ταυτότητας, αν το πρόσωπο στο οποίο πρόκειται να μεταβιβασθεί η Αδεια 
είναι φυσικό πρόσωπο. 

27. 

Πληροφοριακά στοιχεία σχετικά με τις επιχειρηματικές δραστηριότητες και την οργάνωση του 
προσώπου στο οποίο πρόκειται να μεταβιβασθεί η Αδεια και τυχόν σύνδεσή του ή συμμετοχή του σε 
άλλες εταιρείες ή ομίλους εταιρειών, αν είναι νομικό πρόσωπο. 

28. 

Σε περίπτωση ανωνύμου ή εταιρείας περιορισμένης ευθύνης, το τεύχος δημοσίευσης στο ΦΕΚ ΑΕ και 
ΕΠΕ του διορισμού του νομίμου εκπροσώπου ή διαχειριστή. 

29. 

Έγγραφα νομιμοποίησης του αντικλήτου αν το πρόσωπο στο οποίο πρόκειται να μεταβιβασθεί η 

Αδεια είναι νομικό πρόσωπο. 

30. 

Υπεύθυνη δήλωση, στην οποία το πρόσωπο στο οποίο πρόκειται να μεταβιβασθεί η Αδεια να δηλώνει 
ότι σε περίπτωση που θα του χορηγηθεί η άδεια, θα ικανοποιεί τις απαιτήσεις του άρθρου 30 του 
ν. 2773/1999 σχετικά με την τήρηση λογαριασμών από κατόχους αδειών, του νόμου και αναλυτικά 
στοιχεία του σχεδιασμού που θα εφαρμόσει ώστε να ικανοποιήσει τις απαιτήσεις αυτές. 

31. 

Υπεύθυνη δήλωση άρθρου 8 παρ. 3 του ν. 1599/1986, στην οποία το πρόσωπο στο οποίο πρόκειται να 
μεταβιβασθεί η Αδεια δηλώνει ότι όλα τα στοιχεία που υποβάλει με την αίτησή του είναι αληθή. 

32. 

Αποδεικτικό κατάθεσης στο λογαριασμό της ΡΑΕ του προβλεπόμενου τέλους, βάσει του άρθρου 6 
του ν. 2773/1999. 


Σημείωση: 

1. Όλα τα στοιχεία που περιλαμβάνονται στο φάκελο της αίτησης, υποβάλλονται και σε ηλεκτρονική μορφή. 

2. Όλα τα στοιχεία τα οποία περιλαμβάνονται στο φάκελο της αίτησης για Μεταβίβαση της Αδειας, φέρουν 
ενιαία αρίθμηση και υποβάλλονται σύμφωνα με τη δομή και την κατάταξη που παρουσιάζεται παραπάνω 
ανά Μέρος και Παράγραφο. 

ΠΑΡΑΡΤΗΜΑ 6 

Γενικοί Όροι Αδειας Παραγωγής Ηλεκτρικής Ενέργειας 

1. Ορισμοί 

Οι λέξεις, οι όροι και οι εκφράσεις που χρησιμοποιούνται στην παρούσα Αδεια έχουν το περιεχόμενο που 
καθορίζεται στο ν. 3468/2006, όπως ισχύει, και την παρούσα. 

2. Υποχρέωση τήρησης νομοθετικού και κανονιστικού πλαισίου 

Ο κάτοχος της Αδειας οφείλει να τηρεί το νόμο, τον Κανονισμό Αδειών, τον Κώδικα Διαχείρισης του Συστήμα¬ 
τος και Συναλλαγών Ηλεκτρικής Ενέργειας και κάθε άλλη εκδιδόμενη κατ’ εξουσιοδότηση του νόμου κανονιστική 
πράξη που διέπει τη δραστηριότητα παραγωγής ηλεκτρικής ενέργειας. 

3. Παροχή Στοιχείων - Διεξαγωγή ελέγχων 

Ο κάτοχος της Αδειας οφείλει να παρέχει στη ΡΑΕ τα έγγραφα ή τα στοιχεία που του ζητά, εντός εύλογου 
χρόνου μετά από γραπτή ειδοποίηση που απευθύνεται σε αυτόν, καθώς και να την διευκολύνει κατά τη διεξα¬ 
γωγή ελέγχων. 

4. Τήρηση λογαριασμών 

Ο κάτοχος της Αδειας οφείλει να τηρεί τις υποχρεώσεις, που προβλέπονται στο άρθρο 30 του ν. 2773/1999 
όπως ισχύει, σχετικά με την τήρηση λογαριασμών και να τηρεί στην έδρα του αντίγραφα των λογαριασμών στη 
διάθεση του κοινού, εκτός εάν οι λογαριασμοί αυτοί δημοσιεύονται υποχρεωτικά. 

5. Συμβάσεις με το Διαχειριστή του Συστήματος 

Ο κάτοχος της Αδειας οφείλει να συνάπτει με το Διαχειριστή του Συστήματος (Διαχειριστή του Ελληνικού 
Συστήματος Μεταφοράς Ηλεκτρικής Ενέργειας Α.Ε.) ή το Διαχειριστή του Δικτύου τις συμβάσεις που απαιτούνται 
για τη σύνδεσή του, τη χρήση του Συστήματος και τη λειτουργία του σταθμού του στο πλαίσιο του Συστήματος 
ή του Δικτύου και να τηρεί τους όρους των συμβάσεων αυτών. 

6. Υποχρέωση σεβασμού κανόνων Ασφάλειας και Προστασίας Περιβάλλοντος 

Ο κάτοχος της Αδειας οφείλει κατά την άσκηση των δραστηριοτήτων του, για τις οποίες έχει χορηγηθεί η 
άδεια αυτή να τηρεί: 

ί) τους Κανόνες Ασφαλείας που εκδίδονται εκάστοτε σύμφωνα με το άρθρο 31 του ν. 2773/1999, όπως 
ισχύει. 

ϋ) τους περιβαλλοντικούς όρους, οι οποίοι ισχύουν κατά το χρόνο χορήγησης ή ισχύος της άδειας αυ¬ 
τής. 

7. Επιβολή Πρόσθετων Υποχρεώσεων 

Ο κάτοχος της Αδειας οφείλει να τηρεί τις αποφάσεις του Υπουργού Ανάπτυξης, που εκδίδονται σύμφωνα με 
το άρθρο 28 παρ. 3 του ν. 2773/1999, όπως ισχύει, με τις οποίες επιβάλλονται πρόσθετες υποχρεώσεις και να 
λαμβάνει τα μέτρα που απαιτούνται για την εφαρμογή των αποφάσεων αυτών. 

8. Υδροηλεκτρικοί σταθμοί 

Ο κάτοχος άδειας παραγωγής ηλεκτρικής ενέργειας 
από υδροηλεκτρικό σταθμό οφείλει να τηρεί τους όρους 
που προβλέπονται στον ολοκληρωμένο σχεδίασμά ανά¬ 
πτυξης και ενεργειακής διαχείρισης του υδάτινου δυ¬ 
ναμικού της οικείας υδρολογικής λεκάνης σύμφωνα με 
τις σχετικές κείμενες διατάξεις. 

9. Τ έλη 

Ο κάτοχος της άδειας οφείλει να καταβάλει όλα τα 
τέλη που προβλέπονται από την ισχύουσα νομοθεσία. 

10. Διάρκεια ισχύος Αδειας 

Η Αδεια αυτή ισχύει για χρονικό διάστημα [.] ετών. 

Η διάρκεια ισχύος της μπορεί να ανανεωθεί σύμφωνα 
με τον Κανονισμό Αδειών 

11. Υποχρεώσεις που απορρέουν από την Αδεια 

Ο κάτοχος της Αδειας υποχρεούται να ενημερώνει τη 
Ρ.Α.Ε. για την πρόοδο των έργων. 

Μετά τη λήψη της Αδειας και μέχρι την έκδοση της 
άδειας λειτουργίας ο κάτοχος της Αδειας υποχρεού- 
ταΐ: 

α) Να ενημερώνει τη Ρ.Α.Ε. για την πρόοδο υλοποίησης 
των έργων, με την υποβολή σχετικής έκθεσης ανά εξά¬ 
μηνο. Η έκθεση υποβάλλεται σύμφωνα με το Παράρτημα 
4 και περιλαμβάνει, περιγραφή των εργασιών που έχουν 
πραγματοποιηθεί, τον προγραμματισμό εργασιών και 
ενεργειών που απαιτούνται για την ολοκλήρωση του 
έργου, καθώς και κάθε άλλο στοιχείο και πληροφο¬ 
ρία σχετικά με την εγκατάσταση και λειτουργία του 
έργου. Από την έκθεση του πρώτου εξαμήνου πρέπει 
να προκύπτει ότι ο κάτοχος της Αδειας έχει προβεί σε 
όλες τις αναγκαίες ενέργειες για τη λήψη της άδειας 
εγκατάστασης. Επίσης η ίδια έκθεση θα περιλαμβάνει 
αντίγραφα των δημοσιεύσεων περιλήψεως της άδειας 
παραγωγής εκτός εάν τα στοιχεία αυτά είχαν γνωστο¬ 
ποιηθεί νωρίτερα στη Ρ.Α.Ε. 

β) Να ενημερώνει τη Ρ.Α.Ε. για κάθε έγκριση ή άδεια 
ή αρνητική γνωμοδότηση που λαμβάνει στο πλαίσιο 
της διαδικασίας περιβαλλοντικής αδειοδότησης και να 
κοινοποιεί, χωρίς υπαίτια καθυστέρηση στη Ρ.Α.Ε., αντί¬ 
γραφα των σχετικών αποφάσεων και εγγράφων. 

Μετά τη λήψη της άδειας λειτουργίας ο κάτοχος της 
Αδειας οφείλει εντός του πρώτου διμήνου κάθε ημερο¬ 
λογιακού έτους να ενημερώνει την αρμόδια υπηρεσία 
του Υπουργείου Ανάπτυξης και τη Ρ.Α.Ε. σχετικά με 
τα ακόλουθα στοιχεία που αφορούν το προηγούμενο 
έτος: 

α) Την ετήσια παραγωγή ενέργειας και τη Μέγιστη 
Ισχύ Παραγωγής του Σταθμού που καταγράφηκε κατά 
το διάστημα αυτό. 

β) Το ετήσιο ποσοστό μη διαθεσιμότητας του Σταθμού 
και τους λόγους στους οποίους οφείλεται. 

γ) Τυχόν προβλήματα λειτουργίας του Σταθμού που 
οφείλονται στο Σύστημα ή το Δίκτυο. 

12. Ανάκληση Αδειας 

Εκτός από τους λόγους ανάκλησης που προβλέπονται 
στο άρθρο 3 παρ. 4 του Νόμου και το άρθρο 18 παρ. 9 
του Κανονισμού Αδειών, η Αδεια μπορεί να ανακαλείται 
σύμφωνα με τη διαδικασία που προβλέπεται στον Κα¬ 
νονισμό Αδειών και στις ακόλουθες περιπτώσεις: 

α) Μετά από έγγραφη αίτηση του κατόχου της Αδει¬ 
ας. 

β) Λόγω παύσης, για οποιοδήποτε λόγο, της άσκησης 
της δραστηριότητας για την οποία έχει χορηγηθεί η 
Αδεια και 

γ) Μετά από διαπίστωση αδυναμίας υλοποίησης του 
έργου. 


ΠΑΡΑΡΤΗΜΑ 7 
Γενικοί Όροι Εξαίρεσης 

1. Ορισμοί 

Οι λέξεις, οι όροι και οι εκφράσεις που χρησιμοποι¬ 
ούνται στην παρούσα Αδεια έχουν το περιεχόμενο που 
καθορίζεται στο ν. 3468/2006, όπως ισχύει, και την πα¬ 
ρούσα. 

2. Υποχρέωση τήρησης νομοθετικού και κανονιστικού 
πλαισίου 

Ο δικαιούχος της εξαίρεσης, κατά την άσκηση των 
δραστηριοτήτων για τις οποίες του έχει χορηγηθεί η 
παρούσα, τηρεί την κείμενη νομοθεσία που διέπει τις 
δραστηριότητες αυτές. 

3. Παροχή Στοιχείων -Διεξαγωγή ελέγχων 

Ο δικαιούχος της εξαίρεσης οφείλει να παρέχει στη 
ΡΑΕ τα έγγραφα ή τα στοιχεία που του ζητά, εντός εύ¬ 
λογου χρόνου μετά από γραπτή ειδοποίηση που απευ¬ 
θύνεται σε αυτόν, καθώς και να την διευκολύνει κατά 
τη διεξαγωγή ελέγχων. 

4. Υποχρεώσεις που απορρέουν από την Αδεια 

Ο δικαιούχος της εξαίρεσης προβαίνει άμεσα σε έγ¬ 
γραφη ενημέρωση της ΡΑΕ: 

α) Αν μεταβληθούν τα στοιχεία της εξαίρεσης, όπως 
αυτά περιγράφονται στον ανωτέρω Πίνακα. Ο δικαιού¬ 
χος οφείλει να υποβάλει στη ΡΑΕ εντός ενός (1) μηνάς 
από την πραγματοποιηθείσα μεταβολή, σχετική δήλωση 
με τα στοιχεία που αποδεικνύουν την τροποποίηση των 
στοιχείων της απόφασης εξαίρεσης 
β) Στο τέλος κάθε έτους σχετικά με την πρόοδο και 
το στάδιο υλοποίησης του έργου. 

γ) Οταν τεθεί σε λειτουργία ο σταθμός παραγωγής 
ηλεκτρικής ενέργειας. 

δ) Μετά την έναρξη λειτουργίας του σταθμού, στο 
τέλος κάθε έτους ο κάτοχος της Αδειας οφείλει να 
προσκομίσει τα στοιχεία που αποδεικνύουν την ετήσια 
παραγωγή ενέργειας και το ποσοστό διαθεσιμότητας 
του σταθμού. 

ε) Σε κάθε περίπτωση πρόσκαιρης ή οριστικής παύσης 
της λειτουργίας του σταθμού 
στ) Σε κάθε περίπτωση που ζητηθεί από τη ΡΑΕ. 

5. Ανάκληση της Αδειας 

Η Ρ.Α.Ε. μπορεί να ανακαλέσει την εξαίρεση: 
α) Μετά από έγγραφη αίτηση του δικαιούχου, 
β) Αν μεταβληθούν στοιχεία της εξαίρεσης, χωρίς 
ενημέρωση της Ρ.Α.Ε.. 

γ) Αν παραβιασθεί το νομοθετικό και κανονιστικό 
πλαίσιο που διέπει τη δραστηριότητα αυτή. 

δ) Αν δεν εγκατασταθεί και τεθεί σε λειτουργία ο σταθ¬ 
μός παραγωγής ηλεκτρικής ενέργειας εντός δύο (2) ετών 
από την έκδοση της σχετικής απόφασης της Ρ.Α.Ε.. 

ε) Αν δεν εγκριθεί η Προμελέτη Περιβαλλοντικών Επι¬ 
πτώσεων (Π.Π.Ε.) ή εκδοθείΈγκριση Περιβαλλοντικών 
όρων (Ε.Π.Ο.). 

στ) Σε κάθε περίπτωση οριστικής παύσης της λει¬ 
τουργίας του σταθμού. 

Αρθρο 43 
Έναρξη ισχύος 

Η παρούσα ισχύει από τη δημοσίευσή της στην 
Εφημερίδα της Κυβερνήσεως. 

Η απόφαση αυτή να δημοσιευθεί στην Εφημερίδα 
της Κυβερνήσεως. 

Αθήνα, 13 Μαρτίου 2007 

Ο ΥΠΟΥΡΓΟΣ 

ΔΗΜΗΤΡΙΟΣ ΣΙΟΥΦΑΣ 

